- 4 -
Sep:
Pertge manegiast?
Vreni:
Perchegl tgi te sast betg tadlar sch’ins dei ensatge!
Sep:
(innocent) Ia anclei betg tge tgi te manegias.
Vreni:
Perchegl tgi te vessas da tascheir e da magler!
Sep:
Pertge manegiast?
Vreni:
Schi tai ossa eneda e maglia!
Sep:
Ia va mianc fom.
Vreni:
 (enervada) Ed avant ast detg tot igl taimp tgi te vegias fom.
Sep:
Ea, avant vaia gia fom, ossa betg ple uscheia.
Vreni:
Pertge ast ossa nigna fom ple?
Sep:
Pechegl tgi te maglias scu en portg. Mender tgi ena vatga tgi
remaglia.
Vreni:
Ossa tanschigl alloura, te ist malperdert e sast betg scu ta
depurtar.
Sep:
Pertge manegiast?
Vreni:
Te barlegias adegna.
Sep:
 E te deist adegna malaverva.
Vreni:
Huara merda. I va betg detg malaverva.
Sep:
Bagn ossa, ed er ainten uigl.
Vreni:
(ponderescha en mument) Tge vaia detg ainten uigl?
Sep:
(ponderescha en mument) Chegl vaia creia amblido.
Vreni:
(vilada) Ossa tanschigl propi, gl’è giu fagn avonda!
Sep:
Ist tuttegna en po nervousa?
Vreni:
(schlaga anc eneda cugl pugn sen meisa) Na, ia sung betg
nervousa. Angal en po stressada. (boglia, varda Sep cun
en’igleida grittintada)


- 5 -
 Sep:
(varda a Vreni aint igls îgls e s’accorscha tgi la limita è cuntascheida)
Ia...ia...ia...crei tg’ia vegia tuttegna fom ossa.
Vreni:
Alloura maglia ensatge, schiglio at mantga igl taimp.
Sep:
Pertge manegiast?
Vreni:
E cala eneda cun chel „pertge manegiast“. Ast ancletg?
Sep:
Pertge manegiast?
Vreni:
Maglia ossa! Schiglio at stompla igl toc pang cugl antier pantg
digl culiez veagiu!
Sep:
Cò savessa ma stanschantar.
Vreni:
Ea, alloura fiss finalmaintg pôss!
Sep:
(peglia café) Am sast dar en po latg?
(Vreni maglia anavant e dat gnugnond igl latg)
Sep:
Angraztg.  (peglia latg e posa igl crug sen meisa, peglia en toc pang)
Sast anc dar igl pantg e la lugargia?
Vreni:
(igl dat igl pantg e la lugargia) Duessa gist stritgier igl pang?
Sep:
(rei) Ou ea, gugent.
Vreni:
Chegl post bagn far tez!
Sep:
Pertge dumondas alloura uscheia tgutg?  (stretga sez igl sies
pang)
Vreni:
Perchegl tg’è da sarveir tè scu en pup.
Sep:
Pertge manegiast?
Vreni:
Maglia!!
Sep:
Sung gio ve digl magler.
Vreni:
 An chel cass per plascheir sainza commentari. (stat an peis e vo
per la gasetta tg’è sen la cumoda, sa tschainta, antscheva a sfiglier)
Sep:
(l’observa en mument) Ògl aint bels maletgs?
(Vreni fò scu sch’ella igl santiss betg e peglia en schluc café)

Sm-PES 1-4_Ena lengia tgi marscha_(sm) y


- 6 -
Sep:
È bagn tutg...
(Vreni reagescha betg)
Sep:
È perfign fitg tgutg...
Vreni:
Tge è fitg tgutg?
Sep:
Sch’ins so betg liger.
Vreni:
 (Stat an peis, vo ve tar Sep, metta igl mangs anturn igl culiez e scassa
Sep) Tgi so betg liger?... Dei ensatge!!  (igl scassa anavant)
(Sep amprova da rasponder, gartegia pero betg perchegl tg’el survign prest nign
flo)
2. scena:
Vreni, Sep, Rosa
Rosa:
(sobra e da bunga parada, vign da sanester) Vreni! Lascha
immediat liber Sep!
Vreni:
(lascha liber Sep ed igl stretga sur la testa) Ia igl massesch angal
en zichel.
Sep:
(tossa) Chegl stimegia betg! Chella am ò lia mazzar!
Rosa:
Vusoters dus ischas impussebels!
Vreni:
Ia igl va mianc lia mazzar. Vagn angal fatg en po da tgutg,
ubetg Sepli. (igl stretga sur igls tgavels)
(Rosa scassa la testa, sa tschainta a meisa e maglia en pang cun pantg, Vreni dat
café a Rosa)
Sep:
A me fast chegl mai...
Vreni:
Post piglier tez igl café.
Sep:
Pertge manegiast?
Vreni:
Betg vo’m sen la nerva!
Sep:
(tar Rosa) Veist, mianc dumandar ins pogl ensatge,  gio dattigl
en lavatgea.


- 7 -
Rosa:
Ossa ist bagn en po en fegnign. Schiglio fast er betg uscheia da
schinigia cun Vreni
Sep:
(spetga e stebgia) Tge è en fegnign?
Rosa:
(rei) Ast ossa pondero uscheia dei?
Sep:
Pertge manegiast?
Vreni:
Na, l’ò angal ena lengia lunga.
Sep:
Pertge manegiast?
Vreni:
Fegnign manegia: (discorra plang per tg’ins anclei) Femna
eleganta grondiousa neglische immens grond natural!
(Vreni e Rosa reian)
Sep:
Chegl è betg legher. Ia sung betg ena femna.
Rosa:
Betg seias uscheia. Chegl è gio angal sto ena sgnocca.
Sep:
Chella sgnocca catta betg bunga.
Rosa:
Seians leds schi dei tgi pudagn reir.
Sep:
Pertge manegiast?
Rosa:
Petra passa gist, ella sto discorrer ensatge impurtant cun me.
Verni:
Forsa ègl gio ensatge bung?
Sep:
Exact, ensatge bung.
Vreni:
Ist te ossa er en papagiagl?
Sep:
Pertge manegiast?
Vreni:
Te cun las tias dumondas ist bung dad eir enormamaintg sen la
nerva!!
Rosa:
Sep, angal dumonda. Me disturbigl betg.
Vreni:
Te ist er betg totta de ansemen cun el.
Sep:
(tar Vreni) Ia sung gugent ansemen cun tè.  (rei malign)
Vreni:
Chegl am è la pi nova!
Rosa:
(rei) Vusoters dus...


- 8 -
Vreni:
Savagn schlet esser egn sulet.
Sep:
Ischan scu tgang e giat.  (rei puspe)
Vreni:
Varda angal tg’igl tgang scatscha betg igl giat!
Sep:
Ou ea, chegl fiss betg bung, alloura stuess igl tgang far tot sulet
las lavours.
(Rosa rei)
Vreni:
So vea, te baitign, vagn dad eir ainten uigl. Va betg totta de
taimp da dar digl doit cun tè.
Sep:
Igl amprem stoia rumager. (stat an peis e rumegia la meisa, metta
tot segl tablar, oter tg’igl cuppegn sober ed igl cuppegn da Rosa)
Rosa:
Igl café ed igl latg post lascher.
Sep:
Rumagea tot. Noua duessa metter?
Vreni:
(stat an peis) Igl migler ainten uigl.
Sep:
Ainten uigl? (ponderescha) Pertge manegiast?
Vreni:
Franc betg ainten uigl. Ainten tgadafi, tge painsast er. Lascha
star, ia fatsch.  (peglia igl tablar)
Sep:
E tge duess ia far?
Vreni:
Vo davant or ainten uigl, ia reiv alloura gist no da tgadafi.
Sep:
Pertge manegiast?
Vreni:
Ossa vo, te maladester!  (bandunga la tgadafi tras igl isch
sanester)
Sep:
(spetga anfignen tgi Vreni è davent e dei alloura a Rosa) Sch’ella
vess betg schi blers tgavels segls daints fiss ella mianc uscheia
ena treida.
Rosa:
(rei) Vo ossa ainten uigl, schiglio creschan ad ella anc igls
tgavels or dallas ureglias!
 Sep:
(rei) Ou... chegl vasess betg or bagn, cò vigna pi scort (vo
davent a dretg)


- 9 -
3. scena:
Rosa, Petra
(Rosa peglia la gasetta, tg’è anc adegna pusada sen meisa, ainta mang, ligia)
Petra:
(vistagdeira moderna, pitost giuvenila, an jeans e blusa, ena tastga
cun la contabilitad digl bagn Gurtalatsch, petga e cloma alloura)
Hallo, a tgesa ensatgi?
Rosa:
(posa la gasetta) Hallo Petra, ve aint!
(Petra aintra, sa tignan anturn cordialmaintg)
Petra:
Tgau tgera, scu vogl?
Rosa:
Angraztg. Uscheia anavant tot an urden, ia sper tgi resta
uscheia er siva da chegl tgi te ast detg scu tgi stat cugl mies
bagn. Tschainta’t ossa gl’amprem. (tottas dus sa tschaintan a
meisa)
Petra:
Ia less betg ruschanar anturn la boglia. I vei betg or bagn.
Rosa:
Chegl vaia mez panso. Ia vei gio mezza tge tgi vign aint. E
chegl è pigl mument betg ena massa...pegliast er en café?
Petra:
Ea gugent.  (Rosa amplagna igls dus cuppegns cun café, bevan el
durant igl discurs) Angraztg fitg.  (peglia or dalla tastga en dossier,
peglia notiers en figl) Chegl è la survista digl meis passo.
Rosa:
(varda plagn tensiun segl figl) Ena massa cefras...
Petra:
(rei) Ah, schibagn, varda, da chel mang èn las antradas e da
chel mang igls ties chints...
Rosa:
E chella cefra cotschna, grossa, chegl è chegl tgi mantga.
Petra:
Exact, chegl tgi mantga.
Rosa:
15'000 francs!
Petra:
Ea, ia sa, gl’è bler. Va pruo tot, igls 15'000 èn pero rastos. Digl
rest stost paer igl chint da 10'000 francs anfignen la fegn da
chest meis, schiglio s’annunztga igl uffezi da scussiun.
Rosa:
Igl uffezi da scussiun... Tge vottigl er piglier tar me...Va navot
ple!


- 10 -
Petra:
Bagn, bagn, te ast ensatge tg’ò blera valeta.
Rosa:
Tge manegiast?
Petra:
Igl bagn è da valeta. E schi vagn betg igls raps anfignen la fegn
digl meis vignigl strètg.
Rosa:
(respirescha grev) Ossa am vogl propi betg ple schi bagn.
Petra:
Nous vagn anc dus emdas taimp per cattar ena schliaziun.
Rosa:
(tresta) Savess betg tge tgi lessans piglier a mangs.
Petra:
Lascha far me. Va gio en’ideia.
Rosa:
(varda criticamaintg sen Petra) Tge idea pomai? Perfranc navot
da bung?
Petra:
Schagn eneda, i vala la pagna d’ampruar.
Rosa:
Rachinta, da tge sa tractigl?
Petra:
At dei pi gugent betg anc, va anc dad organisar en pêr tgossas.
Rosa:
Chegl tunga en po suspect.
Petra:
Vegias cunfidanza, i vo or an bagn...
Rosa:
Tge sa ia gidar?
Petra:
Pigl mument navot. Angal betg pansar mengia bler ed aveir
cunfidanza.
Rosa:
...Tge faschessa er angal sainza tè?
Petra:
Perchegl ins ò bagn bungas cumaratas. Per gidar schi marscha
eneda betg schi bagn.
Rosa:
Te ist dad ôr!
Petra:
Damai, ia va anc da liquidar ensatge.
Rosa:
Ea, er ia va anc dad eir giun vischnanca, lainsa eir ansemen?
Petra:
(ponderescha en mument) Na, ia vign anc en zichel a spass se da
cò.
Rosa:
Siva da cura vast te a spass, e chegl anc anse?


- 11 -
Petra:
(ponderescha curt) Siva dad oz...igl medi ò managea tgi seia
bung per la mia circulaziun.
Rosa:
Am para gist tgi seia ena vercla, fatsch ossa pero scu sch’ia
cartess.
Petra:
Ea, sto anc liquidar ensatge. At sa betg deir tge, i duess rastar
ena surpresa.
Rosa:
Nign problem, va ancletg.  (stat an peis)
Petra:
(posa igl figl puspe aint igl dossier, metta tot ainten la tastga, stat er
an peis) Rosa, ia m’annunztg schi spert tgi dat ensatge da nov.
Rosa:
Chegl fiss stupent. Sa uscheia ni uscheia betg durmeir anfignen
tgi chel chint è betg paea.
Petra:
Tot vign bung, betg ta fò chitos. Anfignen, tgau! (vo da sanester
giu da tribuna)
Rosa:
Tgau Petra...  (cura tgi Petra è davent) Schi chegl vo angal or an
bagn (rumegia la vaschela, vo or digl isch dretg, turna curt mument
siva cun ena tascha ainten steiva)
4. scena:
Rosa, Susi
(Susi petga ve digl isch dretg, è tratga aint modern e sobra, cun rassa e blusa e
tastga da mang, spievels da suglegl e tgapela)

Rosa:
(vo tigl isch e derva) Hallo Susi... Te am ast gist anc mantgea.
Susi:
(vign noadaint sainza spitgier, passa dasper Rosa ve, teira or igls
spievels da suglegl, varda anturn) Hallo Rosa, scu ègl? Va santia
tgi te vegias betg en taimp uscheia simpel!
Rosa:
So? Chegl ast te santia?
Susi:
Te sast gio scu tgi la gliout è. Cò vign adegna rachinto.
Rosa:
Ea, ed en pêr pacs rachintan fitg gugent, ubetg Susi...
Susi:
(vo tar Rosa) Rosa, te sast ia sa tascheir scu ena platta- pegna.
Ia rachint mai anavant ensatge.


- 12 -
Rosa:
Cò vaia fatg las mias atgnas experientschas. Cura tgi Emil è
mort, ò l’antiera vischnanca savia chegl avant tgi la mia
parantella.
Susi:
(concilianta) At leva angal gidar, va panso tgi te scu vieva
vegias da far oter tgi d’infurmar l’antiera vischnanca...
Rosa:
Gl’è bung Susi, tè ins canoscha gio.
Susi:
(premurada) Deia’m ossa, ègl propi uscheia tg’at vo betg gist
schi bagn?
Rosa:
Scu ist neida sessour da chegl?
Susi:
Ins ò santia la tunga giun vischnanca...
Rosa:
Ins? Tgi è ins?
Susi:
Te sast, ia poss betg tradeir noms.
Rosa:
Te post esser chietada, am vo fitg bagn. Va survagnia en’ierta
d’en paraint, anturn diesch cantungs, no dall’America.
oSusi:
Tge deist er te?! Chegl vaia betg savia. Chegl am fò plascheir
per tè! (rei sfurzo)
Rosa:
A me fogl er plascheir.
Susi:
Quants raps ègl?
Rosa:
Saia er betg anc. Igl advocat chinta anc.
Susi:
Aha, alloura ègl chegl ier sto igl ties advocat tg’ia va antupo?
Rosa:
Ea, no dall’America – sgulo aint - aposta!
Susi:
(surstada) Tge? Or dall’America?
Rosa:
Ea, America. Ubetg, cò ist surstada?
Susi:
(varda sen l’oura) Ui, gio schi tard. Stgisa Rosa, pero ia stò eir
anavant, gl’è sto bel d’at vaseir puspe eneda.
Rosa:
Ubetg, Susi! Chegl è en misteri, tigna chegl per tè!
Susi:
(metta igl mang segl cor) Rosa, betg ta fò chitos, ia rachintaro a
nign!
Rosa:
Va bagn panso tg’ia possa ma fidar da tè.


- 13 -
Susi:
Rosa, ia stò ossa propi eir anavant.  (metta se igls spievels da
suglegl) Anfignen en’otra geda... (la testa ad ot, bandunga la
tribuna tras igl isch dretg)
Rosa:
En’oura – alloura l’antiera vischnanca tgi so. (peglia la tascha)
Vign pi scort davos or, schi less aveir igl mies pôss.  (davent)
5. scena:
Sep, Vreni, Petra
Petra:
(derva planget igl isch, mossa la testa) Nign a cò, ni aint! (vign aint,
Vreni e Sep la suondan)
Vreni:
Tge è er schi impurtant tgi te vot discorrer cun nous sot quatter
îgls?
Sep:
Gl’è pero seis îgls.
Vreni:
Va panso igls ties ed igls mies, te lappi!
Sep:
Pero Petra ò er îgls. Ella è betg orva scu te...
 Vreni:
Ia sung betg orva.
Sep:
Te sast mianc chintar sen seis.
Vreni:
Cler, tg’ia sa chintar sen seis.
Petra:
(tar Sep e Vreni, managea ironic) Hallo, è ensatgi a tgesa?
Sep:
Pertge manegiast?
Petra:
Savez er eneda betg sa tgiplitar? Chegl tgigna’l gio or nign!
Vreni:
Chest’eda va betg ia antschet.
Sep:
Bagn, te ast chinto fallo.
Petra:
So fitto! Az tschante!  (tots sa tschaintan a meisa) Tadle bagn,
Vusoters savez tg’ia fatsch la contabilitad per Rosa – chegl
monta, ia liquidesch las tgossa finanzialas per Rosa.
Deplorablamaintg vei chegl or mecta schlet igl mument. Rosa ò
daple chints da paer tgi raps. Chegl monta, schi nign betg
ansemen cun 10'000 francs durant las proximas dus emdas,
alloura perda Rosa igl bagn...e vusoters la lavour.


- 14 -
Sep:
Pertge manegiast?
Vreni:
Ponderescha, angal eneda! Sch’è betg danturn raps, ins so
betg paer igl chints, alloura ègl fitto cun far legher.
Sep:
Ia va anc raps.
Vreni:
Danonder?
Sep:
Spargnea, tge creist.
Petra:
E quant ast spargnea?
Sep:
(dei losch) Circa 150 francs.
Petra:
Chegl è tger da tè, i tanscha pero betg.
Vreni:
E tge faschainsa ossa?
Petra:
Ia va en’ideia. Ia dovr igl voss ageid.
Vreni:
Nign problem, nous gidagn noua tgi pudagn.
Sep:
Ea, nous gidagn noua tgi pudagn, ubetg Vreni?
Vreni:
Chegl vaia gist fitto deir!  (scassa igl tgea) Pertge vignst te tar
nous e vast betg tar Rosa?
 Petra:
Ia less betg surcarger Rosa, alloura sa fò’la chitos. Less far en
plascheir ad ella, ella è gio adegna ena tgera cumarata.
Sep:
...ea, er per nous.
Petra:
Precis...e perchegl ena supresa per ella.
Vreni:
Bung, bung, e scu pudainsa gidar?
Sep:
Ea, scu pudainsa gidar?
Vreni:
Sast betg star salda eneda?
Sep:
Pertge manegiast?
Petra:
(energic) Pôss, e chegl da tots dus! Ancletg!!
Vreni:
Chegl deia gio dadei.
(Petra peglia en telefonign or dalla tastga, posa igl telefonign sen meisa)


- 15 -
Sep:
Jööö, tge gnochel.  (peglia igl telefonign ainta mangs e varda exact)
Tge è chegl ansomma?
Vreni:
En rasour?...
Petra:
Na, chegl è en telefonign, cun chel ins so telefonar.
Vreni:
E tge vot far cun chel telefonign?
Petra:
Chel dovra pigl mies plan.
Sep:
(posa igl telefonign puspe sen meisa) Cun uscheia ensatge lessa
da leir far navot.
Vreni:
A me è chegl er mengia cumplitgia. Savainsa betg duvrar en
normal telefon?
Petra:
Betg fasche uscheia cumplitgia! Gl’è fitg simpel.  (peglia igl
telefoning ainta mang) Cò mattez se el.  (strocla igl battung per
metter se) ...e gio ins po telefonar. Pero vusoters vez mianc da
telefonar.
Vreni:
E pertge duvrainsa en telefonign?
Petra:
E bagn, vusoters stuez bagn telefonar, pero betg dar aint ena
nomra.
Sep:
Cun tgi vainsa da telefonar?
Petra:
Cun gliout tgi telefonescha a vusoters.
Vreni:
Tge per gliout?
Sep:
Ea, chegl less er ia saveir.
Petra:
Chegl è bagn tuttegna, tgi tg’az telefonescha...
Vreni:
Ia vign betg ordlonder.
Sep:
Ia er betg. Vagn en telefonign, ensatgi telefonescha...
Vreni:
...e nous savagn betg tgi.
Sep:
E chegl ans duess esser tuttegna?!
Petra:
Exact uscheia ègl. Vusoters pudez mianc saveir tgi tg’az
telefonescha.
Vreni:
E danonder onigl la nomra?


- 16 -
Sep:
Ea, chegl è ena bunga dumonda.
Petra:
Or digl internet ed or dalla gasetta.
Vreni:
E tge votigl baitar cun nous, nous igls cunaschagn mianc.
Sep:
Ia bait betg cun esters.
Petra:
Chels vottan angal far ena baterlada cun vusoters.
Sep:
Er cun me?!
Petra:
Ea, Vreni è betg bunga da far chegl tot suletta. Te stost alloura
midar en po la tia vousch.
Sep:
Pertge manegiast?
Petra:
Perchegl tgi te stost discorrer scu ena donna e betg scu en om.
Sep:
(discorra schi ot scu pussebel) Manegiast uscheia ot, scu tg’ia
discor ossa?
Petra:
Ea, exact uscheia.
Sep:
(puspe cun vousch normala) Chegl fatscha franc betg.
Petra:
Vot salvar igl bagn u betg??
Sep:
Cler, tg’ia igl less salvar.
Petra:
Alloura, fò chegl‚ tg’ia dei.
Vreni:
(ò pondero tot igl taimp) Petra, deia’m eneda tge per gliout tgi
chegl è, tg’ans telefonescha.
Petra:
I saro cunzont omens.
Sep:
Omens?
Petra:
Ea, omens tg’èn en po sulets e tgi dovran en pêr bungs pleds.
Sep:
Omens scu me? Er ia duvress chi e lò en pêr bungs pleds,
chels èn pero rars tar Vreni.
Vreni:
Antscheva a far la gregna...
Sep:
Va angal managea...
Vreni:
Alloura ègl ensatge scu “igl mang offert“.


- 17 -
Sep:
Tge sort mang?
Petra:
An vast senn digl pled constatigl.
Vreni:
E scu so la gliout tgi pon telefonar a nous?
Petra:
Va gio oz fatg en inserat ainten la gasetta. Per vurdar schi dat
reacziuns.
Vreni:
(saglia an peis scu piztgeida d’en avioul) Ossa saia tge tgi te ast an
senn cun nous! Va via ozandumang en inserat. (peglia no la
gasetta, derva ella e preligia) „Dus feglias da pours biageidas
bagn, Mändi e Sändi, vardan tg’at geia bagn. Tar nous dattigl
nigns tabus. Telefonescha! 079 666 666. Nous at spitgagn.“
(schoccada) Chegl è sex agl telefon!
Sep:
Sex agl telefon? Scu duess chegl er funcziunar (peglia ainta
mang igl telefoningn ed igl struba da tot igls mangs)
Vreni:
(fò la crousch)  Chegl è en putgea!!! (vo ve e no tot agitada)
Sep:
(posa igl gaffen puspe sen meisa) Cun chella gaffen lessa betg
exnom... (managiond aveir sex)
Vreni:
Nous nign aint igl unfiern!
Petra:
Vreni, chieta’t, gl’è betg uscheia nosch scu tgi te fast!
Vreni:
E scu tgi chegl è nosch! Sch’igl prer u schiglio ensatgi vign a
santeir da chegl vigna gist excommunitgeida!!!
Sep:
Chegl è bagn tuttegna. Te vast uscheia ni uscheia betg an
baselgia.
Vreni:
Ia dei mintga seira avant tgi durmeir en’uraziun.
Sep:
A me para chegl pitost scu runtgier.
Petra:
So, az chiete... per l’amprema ni igl prer u schiglio ensatgi tgi
vign da saveir da chegl. Chegl è ena nomra secreta e chella è
reservada segl mies nom, uscheia nign tgi suppona vusoters
dus. E per la sagonda è chegl la suletta pussebladad da neir tar
raps an curt taimp.
Vreni:
Ia sa betg far chegl. Chegl vo cunter la mia morala.
Sep:
Siva da cura chintas ensatge dalla morala?


- 18 -
Vreni:
Sast star salda eneda, schiglio dattigl egna anturn las ureglias!
Sep:
Gist... morala!  (Vreni igl dat egna anturn las ureglias) Auuaa...
Petra:
Fitto ossa! La voss’energeia pudez investar ensanouas oter. E
chegl cun la morala è forsa tschartgea en po gliunsch, Vreni...
Sep:
Ia sa, pertge tg’ella vot betg far chegl.
Vreni:
Chegl am smarveglia ossa bagn?!
Sep:
Perchegl tgi te sast betg schameir schi dad ot.  (rei)
Vreni:
Te baitign tgutg. I vo betg angal pigl trer flo curious...e legher
ègl er betg!
Petra:
Vreni, tschainta’t e tedla.
 Vreni:
(en po pi quieta) Chegl fatscha betg...
Petra:
Bung, alloura sto Rosa vender igl bagn e vusoters stez sen
veia.
Sep:
Pertge manegiast?
Petra:
Cò savez betg rastar sch’igl bagn è vandia.
Sep:
Chegl è betg bung... ubetg Vreni?
Vreni:
(vilada) Franc è chegl betg bung. Ia sung pero nigna poristuada.
Sep:
(rei) Chegl ò nom prostituada.
Vreni:
Cò so’l egn aglmanc scu tg’ò nom! (varda nosch se per Sep)
Sep:
(ampatgea) Chegl vaia ligia ainten la gasetta.
Vreni:
Te vignst er betg ple cotschen cun deir manzignas...
Petra:
Chegl ò da far navot cun chegl. Vusoters baitez angal en po agl
telefon cun la gliout.
Sep:
Er anc tgutg, tg’ia sung en om.
Vreni:
Pertge?
Sep:
Ia sa mianc gidar. Chels tips vottan baitar cun ena donna e betg
cun en om. (rei)


- 19 -
Petra:
Cler tgi te sast er gidar. Avant ast gio baito stupent cun la
vousch d’ena donna.
Sep:
Ia sa pero betg tge tg’ia duess deir.
Vreni:
Ast igl sentimaint tg’ia saptga?
Petra:
Chegl tranainsa anfignen tgi gartegia!
Vreni:
(provocativ) Chegl so Sep franc betg.
Sep:
Pertge manegiast?
Vreni:
A te mantgan cellas da tscharvi per far chegl.
Sep:
Ast te en’ideia. Vea Petra, tranagn gist eneda.
Petra:
Schi te manegias..., ia at telefonesch ossa e te peglias giu.
Sep:
E siva?
Petra:
Chegl veist! Ring... ring...
Sep:
Tge stoia far?
Petra:
Piglier giu igl telefon.
Vreni:
Chegl vo a fittar mal...
Sep:
Ia va mianc en telefon.
Petra:
Nous faschagn angal scu.
Vreni:
Chegl dat ena catastrofa...  (scassa igl tgea)
Petra:
Pruagn anc eneda! Ring... ring...
Sep:
(tigna igl mang ve dall’ureglia scu sch’el vess en telefon, dei cun
vousch normala) Hallo, cò è’l Sep...
Vreni:
Daple tgi ena catastrofa...
Petra:
Te ast nom Mändi e discorras scu ena donna.
Sep:
Mändi?
Petra:
Ea Mändi… e Vreni ò nom Sändi.
Sep:
Pertge manegiast?


- 20 -
Petra:
So hop!! Ring... ring...
Sep:
(cun vousch ota) Hallo… ia sung Mändi? Tge vot?
Petra:
(cun vousch bassa) Hallo te schoz. Tge fast...?
Sep:
(cun vousch normala) Telefonar.
Petra:
Ia crei, chegl è betg sto ena bung’ideia. Uscheia vogl betg...
 Vreni:
 Vea, ia amprov eneda. Alloura po Sep vurdar ed esser stupia.
Petra:
 Ring... ring...
Vreni:
(cun vousch doltscha) Hallo... Cò è Sändi. Scu possa gidar?
Petra:
(cun vousch bassa) Hallo Sändi, ia less baitar en po cun tè...
Vreni:
(doltschign) Te ast ena vousch tg’è sexy. Da tge vot baitar cun
me?
Petra:
(cun vousch bassa) En po digltot... quant viglia ist?
Vreni:
(doltsching) 25...
Sep:
Chegl stimegia betg, te ist 45 e prest gio ena scatla viglia.
Vreni:
(cun vousch normala) Tge, scatla viglia?!
Petra:
Angal quiet. Sep, chegl totga tiers, tg’ins dei en po manzignas,
cunzont tar la vigliadetna.
Sep:
Pertge manegiast?
Vreni:
Perchegl tgi nign tgi vot telefonar cun ena scatla viglia.
6. scena:
Sep, Vreni, Petra, Ueli
(Ueli petga ve digl isch, ò aint en’uniforma)
Petra:
Tgi ègl?
Sep:
Nign ideia, vign a vurdar.  (stat an peis)
Petra:
Ou, dustar tot. (peglia igl telefonign ed igl metta ainten la tastga)
Vreni:
Ia va en schlet sentimaint.


- 21 -
Sep:
(derva igl isch) Ah varda chi, igl pulicist Meier...
Ueli:
(aintra cun testa ad ot) Tgau ansemen... am vez spitgia?
Sep:
Na, tamia!
Vreni:
So, ed ossa vainsa la merda.  (stat an peis, vo ve tar Ueli, mangs
davos igl dies) Peglia’m an arrest, ia sung culpanta.
Ueli:
Vreni, ò’l en avioul piclo tè u ist stada mengia dei a suglegl?
Vreni:
Va betg fatg or da mala viglia, stung mal.
Ueli:
(tar Sep) Ò’la clocco?
Sep:
Pertge manegiast?
Ueli:
Ella sa deporta uscheia tgutga.
Sep:
Fò’la er sainza alcohol.
Vreni:
Te ist bagn cò per arrestar me, ubetg?
 Petra:
(rei sfurzo) Vreni varo ligia mengia blers crimis.
Ueli:
Ia less betg arrestar ensatgi, u ast forsa mazzo ensatgi, Vreni!
(rei)
Vreni:
(varda ad Ueli aint igls îgls) Alloura am vot mianc arrestar?
Ueli:
Na...u dattigl en muteiv?
Sep:
Ea, perveia digl telefon e chel s...
Petra:
(baita tranteraint) El manegia, perchegl tg’el ò via giun
vischnanca en telefon.
Ueli:
Tge telefon?
Petra:
En modern, en nov.
Ueli:
Ia va gio via qualtgi telefon modern e nov e chegl è nign delict.
Petra:
Sep ò betg anc via tant digl mond.
Ueli:
Ea, chegl saia m’imaginar.
Petra:
Ia crei, chels dus èn en po balurds.  (rei artificial)
Vreni:
Tge vot alloura da nous?


- 22 -
Ueli:
Da vusoters lessa ansomma navot. Leva angal vurdar schi la
mia donna è tar vusoters a talatger.
Petra:
Susi? Na, chella è betg a cò. Stung mal, az savagn betg gidar.
Vreni:
Ella è stada cò, ossa pero betg ple.
Ueli:
Cura è’la stada cò?
Vreni:
Avant bung ena mes’oura. Ossa saia pero betg noua tg’ella è.
Ueli:
An chel cass vigna puspe. Salide Rosa. Adia ansemen! (vo or
da sanester)
Petra:
(vilada) Tge ègl chegl gist sto?! Vez pers la sanga raschung?
Sep:
Pertge manegiast?
Petra:
Te ta tradeschas prest e Vreni vot lascher s’arrestar...
 Sep:
Ea, e te deist manzignas! Ia va mianc via en nov telefon!
Petra:
Chi e lò ègl da deir en po manzignas, cunzont schi te ist
vedlonder d’at tradeir.
Sep:
 Va angal managea.
Petra:
Ea, chi e lò ègl betg da manager, mabagn da tascheir. Chegl
vala er per tè, Vreni!
Vreni:
Va tgappo en sagl e va cartia tgi seia perveia da nous.
Sep:
Er ia va tgappo en po en sagl.
Petra:
Stuez saveir, nous faschagn navot tgi surpassa la lescha.
Sep:
Pertge manegiast?
Vreni:
Ist franca?
Petra:
Nous ischan tots persungas carscheidas e faschagn navot
antort.
Sep:
I vo pero en po cunter la morala.
Petra:
Vogl er cunter la morala schi vez nigna lavour ple ed igl bagn
vign vandia?
Vreni:
Ea, chegl stimegia, chegl vo er cunter la morala.


- 23 -
Sep:
Ea, chegl è pi immoral tgi immoral. Chegl è im-im-moral.
Vreni:
(sa tschainta puspe) Ah schi bagn...
Sep:
 Tge ah schi bagn?
Vreni:
Faschagn... cun la benedicziun digl Signer.
Sep:
Tge?? Vender igl bagn?!
Vreni:
Na, telefonar!
Uman


- 24 -
2. act
Dus emdas pi tard. Igls actours portan otra vistgadeira per sottastrigier igl
taimp tg’è passo.
1. scena:
Sep, Vreni
(Vreni ligia la gasetta a meisa, Sep tschainta tort sen igl canape, igl telefonign è
sen la mesigna da steiva)
Vreni:
Oz marscha navot...
Sep:
Pertge manegiast?
Vreni:
I scaligna betg.
Sep:
Cò sunga betg la colpa.
Vreni:
Va mianc detg tgi te seias la colpa.
Sep:
Pertge manegiast?
Vreni:
Te ist bagn bung d’am trer igl davos nerv!
Sep:
E tgi ò tratg or igls oters?
Vreni:
Tgi er?! Te!
Sep:
Pertge manegiast?
Vreni:
Anstagl da baitar tgutg ta tschantessas pi scort eneda no
galant, alloura er ensatgi tgi telefoness.
Sep:
(tschainta se andretg) Migler uscheia?
Vreni:
 Bler migler.  (rei)
Sep:
Pertge reist schi tgutg?
Vreni:
Perchegl tgi te creist tot chegl tg’ins dei.
Sep:
Ia tgapesch betg...
Vreni:
Gl’è gio nign tgi vei scu tgi te tschaintas.  (rei)
Sep:
Te ist ena tschavola. (igl telefonign scaligna) Veist, gl’ò gia effect.
Vreni:
Phhh... Gartetg! Peglia te!


- 25 -
Sep:
La proxima geda ist te puspe vedlonder. (discorra cun vousch
ota) Hallooo, cò è Mändi. Tgi ist te?... Te vot betg deir igl ties
dretg nom?... Chegl fatscha gugent, at dei simplamaintg;
gliorigna... Ea, chegl è propi gnochel.  (tigna igl mang segl
telefonign, vers Vreni) Puspe egn da chels tabaloris cumplitgias
tgi so betg scu tg’el ò nom. (aint igl telefon, vousch ota) Deia’m
tge desiderescha igl ties cor... (peglia igl figl tg’è sen meisa e
ligia)... ia sung 180 centimers grossa, 60 kilos e tgavels blonds.
Las mias maseiras idealas èn 90, 60, 90..., ea, propi sexy, so la
mia glioiringa, tge vot?... Sast betg repeter?!  (tigna igl mang segl
telefonign, vers Vreni) El vot tg’ia grogna scu en purschel! (fò cugl
det igl segn d’utschel, siva aint igl telefon cun vousch ota) Scu tgi te
giaveischas... quiek, quiek, quiek, quiiieek… uscheia?...
Gliorigna, ist anc cò? Hallo?? (vousch normala vers Vreni) Ossa
ò’l pandia se.
Vreni:
Betg da star stupia.
Sep:
Pertge manegiast?
Vreni:
Perchegl tg’igl purschel tunava scu sch’el fiss tigl mazler.
Sep:
Vagn tuttegna gudagnea 30 francs.
Vreni:
Ast raschung...  (igl telefonign scaligna da novamaintg)
Sep:
(dat igl telefonign) Ossa ist te vedlonder!
Vreni:
Schi sto esser… (discorra scu adegna, betg tgerign u doltsch, mecta
grop) Hallo, cò è Sändi... tge vot?... scu tg’ia vei or... scu ena
donna... tge vousch deira?... chegl è tar me adegna uscheia...
Giaschla vaia nigna, angal ena furtga da grascha... tge? Fò
adatg, schiglio la t’accorschas aint igl ties tgi...hallo? Halllooo?!
(tar Sep) E davent è’l...
Sep:
Ò’l detg navot ple?
Vreni:
Na, angal fatg viers.
Sep:
Chel varo gio s’accurschia la furtga.  (tots dus reian)
Vreni:
Aglmanc dattigl puspe raps!


- 26 -
2. scena:
Vreni, Sep, Rosa, Gion
Rosa:
(da dretg cugl prer) Ni angal, signour plevant!
Gion:
Angraztg donna Binggeli.
Rosa:
(varda tar Sep e Vreni) Dianzer aint, tge faschez vusoters dus a
cò? Vez nigna lavour?
Vreni:
(tgappa en sagl e stat directamaintg an peis) Bagn Rosa, te ist gio
turnada?
Sep:
(stat an peis) Ed igl plevant è er gio cò?
Gion:
Allegra ansemen. Ia sper tgi geia bagn cun vusoters.
Vreni:
Ea, naturalmaintg signour plevant. Nous dus ischan dus veirs
angheligns. Ubetg Sep?
Sep:
Pertge manegiast?
Rosa:
So, fitto cun baitar, vez bagn lavour avonda!
Vreni:
Vea Sep, nous giagn ainten uigl.
Sep:
Ou ea, chegl è ena bung’ideia...  (Vreni e Sep von or da dretg, Sep
peglia igl figl cun la descripziun dallas donnas giu da meisa, igl
telefonign resta sen meisa)
Rosa:
Finalmaintg en po pôss ainten tga, chels dus èn betg adegna
simpels.
Gion:
Betg tot igls carstgangs èn madems, Dia ò differentas nursas.
Rosa:
Chegl saia.  (rei) Pigle plaz, signour plevant.
(Gion sa tschainta a meisa)
Rosa:
Tge az possa purtar? En café, en té u en magiol ava?
Gion:
Angal nignas fadeias. Vez Vous forsa anc da chel bung vinars?
Rosa:
Mangez chel cun las ervas d’alp?
Gion:
Exact chel!  (surrei)


- 27 -
Rosa:
Ia vign spert an tgadafi a vurdar sch’ò anc en got. (vo or da
sanester)
Gion:
(Igl telefonign scaligna, el lascha scalinar en mument, stat siva an
peis e rasponda agl telefon, discorra plang) Allegra, cò è igl plevant
Tschudi...scu az possa gidar?... Hallo? È cò ensatgi? Santiz
me? ...Curious, simplamaintg pandia se.
Vreni:
(vgin da dretg e vei scu tgi Gion tigna igl telefonign, consternada)
Per l’amour da Dia...signour plevant! Vous vez bagn betg
telefono?
Gion:
Stgise, ia va panso tgi savess esser impurtant, perchegl vaia
piglia giu.
Vreni:
E tgi ò telefono?
Gion:
Nign ideia. Cura tgi va detg „Allegra, cò è igl plevant Tschudi“ è
gist nia pandia giu da l’otra vart.
Vreni:
Cò pudez esser bela leds.
Gion:
Pertge led?
Vreni:
Igl migler ègl betg da piglier giu telefonigns esters. Chegl
savess
dar
supresas
noschas
e
far
stramblar
las
cardientschas...  (vo or da dretg, turna immediat) Igl telefonign
vaia amblido.  (peglia a Gion igl telefonign or da mang e vo or da
dretg)
Gion:
La mia cardientscha balucca betg perveia d’en discurs agl
telefon.
Rosa:
(vign aint da sanester, ainta mang dus zanigns) So, cò vaia dus
vinarigns....  (dat en zanign a Gion e sa tschainta)
Gion:
(sa tschainta er) Faschez chel bung got anc adegna sezza?
Rosa:
Ea, ars mezza. Ah schibagn, viva!
Gion:
 Viva... ed ubetg donna Binggeli, chegl resta tranter nous!
(tschigna)
Rosa:
Nigna tema, ia va nom Rosa Binggeli e betg Susi Meier...  (tots
dus bevan)


- 28 -
Gion:
Tge bung vinarsign...
Rösli:
Ea, chel dat en tgod ampernevel.
Gion:
Donna Binggeli, scu Az vogl ansomma?
Rosa:
 Pegl en de siva l’oter.
Gion:
Chegl è igl sulet dretg. Adegna egn siva l’oter... viva, donna
Binggeli
Rosa:
Viva, signour plevant!  (fon viva)
3. scena:
Petra, Rosa, Gion
Petra:
(petga ve digl isch ed aintra cun ena tastga, vei scu tg’igls oters dus
bevan) Bun de, dattigl da festivar ensatge?
Rosa:
Tgau Petra, chegl dependa tge tgi te ast da rachintar.
Petra:
Eneda ensatge bung. (rei)
Rosa:
Veist, alloura vainsa da festivar ensatge. Chegl è igl plevant
Tschudi.
Petra:
(dat igl mang a Gion) Bun de signour plevant. Ia va nom Ingold e
sung la contabilista digl bagn Gurtalatsch.
Gion:
 Bun de donna Ingold. Am fò plascheir d’Az amprender a
canoscher. Piglez er en vinarsign?
Petra:
Cunchegl tgi dumandez uscheia tger...gugent!
Gion:
(mossa igl zanign veid) Donna Binggeli...
Rosa:
Ea, ea, ancletg, ia vign per daple...  (stat an peis e vo or da
sanester)
Petra:
(sa tschainta a meisa) E Vous ischas plevant?!
Gion:
Ea, gio dadei, ed ia viset adegna gugent las mias nursignas.
Petra:
Chegl saia m’imaginar.


- 29 -
Rosa:
(vign cun ena clocca ed anc en zanign, dat a tots) Alloura viva sen
las bungas novitads.
Petra:
Viva
Gion:
Paiadia!  (sveida igl glas an eneda, Petra e Rosa vardan l’egna sen
l’otra)
Petra:
Cò ò egn para gia seid...
Gion:
Seid, betg propi... pero ossa vessa dad eir anavant...  (dat igl
mang a tottas dus)
Rosa:
Lez gio eir?
Gion:
Ea, ins sto canoscher igls cunfegns... en bel de ed a reveir.  (vo)
Petra:
Vusoters vez en plevant plaschevel!
Rosa:
Ea, e l’è cuntaint cun pac.  (mossa igl zanign veid)
Petra:
Ea, chegl vaia via.  (surrei)
Rosa:
Ossa rachinta. Tge dattigl da nov?
Petra:
Per l’amprema è igl bagn salvo, vagn igls raps.
Rosa:
Ia va savia, da tè possa ma fidar! Angraztg fitg...
Petra:
Pero...
Rosa:
Tge pero?
Petra:
Gl’è angal ena soluziun a curta vista. Alla lunga stuainsa
tschartger en’otra schliaziun.
Rosa:
Tge ast alloura stalagea?
Petra:
Ia dei angal tant: Sep e Vreni on fatg l’antiera lavour, ia va
angal organiso. Nous at vagn lia far en plascheir.
4. scena:
Susi, Petra, Rosa
(Susi petga ve digl isch)


- 30 -
Rosa:
Angal noadaint!
Susi:
(vign, ord flo) Bun de Rosa. Ast gio santia las novas. Ena
vargogna... ena vargogna per la nossa vischnanca.
Rosa:
Ossa angal quieta, Susi, peglia gl’amprem eneda en po flo. Digl
reminent, chegl è Petra, la mia contabilista.
Susi:
Tgau Petra, ia sung Susi. Te ist franc a cò perveia dalla ierta.
Petra:
Tgau Susi… tge ierta?
Rosa:
(tar Petra) Ah ea, perveia dalla ierta...  (tschigna se per Petra)
Petra:
Correct… perveia dalla ierta
Susi:
(sa tschainta a meisa, peglia la clocca da vinars ed amplanescha igl
zanign veid da Gion, beva an ena tratga) Huuu, chegl ò ossa stuia
esser. La mia morala dalla veta è an scalgias...
Rosa:
Tge è ossa puspe capito?
Susi:
Selifontexagl… äh, sex agl telefon.
Rosa:
Tge sex agl...??
Susi:
Te creist betg tge tgi capeta ainten la nossa vischnanca.
Ensatgi porscha sex agl telefon.
Rosa:
(rei) Tge grascha rachintas er te. Chegl è da reir!
Petra:
Scu niz er sen l’ideia tgi seia ainten la nossa vischnanca?
Susi:
Igl mies om è pulicist, el so tot. El ò er gio en’ideia tgi tgi savess
esser.
Petra:
Tge ideia?
Susi:
Chegl possa betg deir. Ia va da tascheir. Pero sch’igl papa vign
a saveir da chegl...poss betg m’imaginar!
Rosa:
Tge papa? Chel a Roma?
Susi:
Ea, exact chel!
Rosa:
Chel s’interessescha betg per la nossa vischnanca.


- 31 -
Susi:
Chegl vignst anc a vaseir. Per bunga sort dattigl betg ple
l’inquisiziun. Stung mal, sto pero eir a tschartger igl mies om.
Rosa:
Te manegias eir a tadlar tge tgi dat da nov?
Susi:
(stat an peis) Scu at vign uscheia ensatge angal andamaint. Ta
turpegia.  (scassa igl tgea) Adia ansemen.  (vo spert)
Petra:
Tge è chegl ossa sto?
Rosa:
Chegl è sto Susi, quasi la nossa gasetta dalla vischnanca.
Petra:
(energic) Ena baita nundetga, tg’ò nign ideia da chegl tg’ella
baita.
Rosa:
Eh Petra, betg t’agita.
Petra:
Gl’è bagn la verdad.
Rosa:
Te ast bagn da far navot cun chella tgossa?
Petra:
Tge manegiast?
Rosa:
Chella tgossa agl telefon.
Petra:
Rosa, tge painsas te er?!
Rosa:
 Va angal dumando.
5. scena:
Vreni, Sep, Rosa, Petra
Vreni:
(vign cun Sep da sanester) Tge è cun Susi? Ins pudess creir tg’ella
vegia antupo igl diavel.
Sep:
Pertge manegiast?
Vreni:
Pôss. At va betg dumando!
Sep:
Streia.
Vreni:
(imitescha Sep) Pertge manegiast...
Sep:
Chegl post te betg deir, chegl poss angal ia deir.
Vreni:
E schi dei tuttegna, hä? Tge vot far?


- 32 -
Sep:
Chegl veist alloura...
Rosa:
Angal sa tgiplitar, navot oter savez vusoters.
Sep:
Pertge manegiast? Chegl è scutinem d’amour.
Vreni:
Phhh!! Scutinem d’amour, chegl savessa alloura!
Rosa:
Vez ansomma via tgi Petra è er cò?
Vreni:
Ea, avant è’la stada tar nous ainten uigl.
Sep:
Ea, ella ò detg tgi duessans deir navot.
Vreni:
(tigna la bucca a Sep) Sast betg tascheir?!
Sep:
(sa dosta) Peglia davent immediat las tias toppas tschuffas dalla
mia bucca. Less betg tgappar la zoppigna.
Vreni:
A parteir dad ossa baitas angal ple, cura tg’ia at dei. Ancletg?
Sep:
Pertge manegiast?
Petra:
Sep, fò simplamaintg chegl tgi Vreni dei.
Rosa:
Tge vign ansomma giuia cò. Vusoters savez tg’ia va betg
gugent schi dat secrets.
Sep:
Veist Vreni, vaia bagn detg.
Vreni:
Papperlapapp, nous vagn nigns secrets.  (dat en cuffen a Sep)
Rosa:
Az quitè, pi scort az legrez tgi pudagn tigneir igl bagn
Gurtalatsch!
Petra:
Chegl vei er ia uscheia...
Vreni:
Tge tigneir?! Tge bel.
Sep:
Veiramaintg!! Juhuuu!
(tots sa legran, tgetganeneda scaligna igl telefonign tg’è ainten la cassatga da Sep.
Sep, Vreni e Petra fon scu schi santissan navot)
Rosa:
Santiz chegl?
Vreni:
Scalots.
Rosa:
Na, i tunga scu en telefon.


- 33 -
Petra:
Ia saint navot.
Sep:
(vign en po nervous) Ia saint er navot.
Vreni:
(tar Sep) Ast betg amblido ensatge ainten uigl?
Sep:
Pertge manegiast?
Vreni:
Chi e lò ast en po dei da tgapeir.
Sep:
At vasess gugent segl mies post.
Vreni:
Exact, perchegl stuessas eir ainten uigl.
Sep:
Ossa vaia ancletg. (vo spertamaintg or da sanester, igl telefonign
scaligna betg ple
Rosa:
Ò’l Sep en telefonign?
Petra:
Ea, ia igl va do egn.
Rosa:
Pertge?
Petra:
Simplamaintg uscheia...betg dumonda tant, Rosa.
Vreni:
(vot gidar) Perveia dalla si’onda tg’è malsanga.
Rosa:
Tge onda?
Vreni:
Eh, chella tg’è betg ple sanga.
Rosa:
Da chegl saia navot.
(Sep turna)
Rosa:
Scu vogl a ti’onda?
Sep:
Pertge manegiast?
Rosa:
Ia manetg l’onda malsanga, tg’ò gist telefono.
Sep:
A me nign’onda malsanga tg’ò telefono. (so betg da tge tgi sa
tracta)
Vreni:
(dat a Sep egna sen la cuppa digl tgea) Ossa, sast puspe?
Sep:
Na...  (en po vilo)


- 34 -
(Vreni dat anc egna)
Sep:
Ia manetg...bagn, bagn... ossa saia puspe. Te manegias onda
Mändi.
Vreni:
Ea, exact, scu vogl ad ella?
Sep:
(ponderescha curt e sgarta la testa) Mhmhh... fitg bagn. Ella è gist
a Mallorca.
Rosa:
Mallorca?
Vreni:
Ea...a far ena cura.
Rosa:
(i tanscha planget) So, ossa tanschigl! Me manez betg pigl nas.
Vign tot nervousa, ia dovr en té da tgiminela per ma quietar.
Ossa vigna or an tgadafi e fatsch en té, cura tg’ia turn lessa
santeir la verdad! Vez ancletg?! (vo or da sanester, vilada)
(Sep e Vreni tschaintan consternos tar Petra a meisa)
Sep:
E tge faschainsa ossa?
Vreni:
Ossa vainsa la boglia.
Sep:
Noua? Ia vei nigna boglia.
Vreni:
Ambleida simplamaintg!
Petra:
Possa er deir eneda ensatge?
Vreni:
Pir anavant, nous ischans quiets...
Petra:
Tot è nign problem. Ia dacler tot a Rosa, chegl pero durant en
mument quiet. E te Sep, do’m igl telefonign, chel duvrez betg
ple.
(Sep igl dat, ella metta ainten la tastga)
Sep:
Alloura stuainsa betg ple telefonar?
Petra:
Na, chegl è passo.
Vreni:
 (surlivgeida) Dia seia angraztgea!
Sep:
Bagn donn… veva m’andiso.
Petra:
Post gio telefonar en po cun Vreni.


- 35 -
Sep:
Pertge manegiast? Ia la vei gio mintga de, va betg anc da
telefonar cun ella.
Vreni:
Ea, e baitar, glez baitas avonda.
Sep:
Te baitas gio er adegna.
Vreni:
Ea, pero betg tant scu te.
Sep:
Pero, murmagner, marmognas te adegna!
Vreni:
E te stost adegna aveir igl davos pled.
Sep:
Na, te.
Vreni:
Na… veist… te ast el.
Petra:
Stop, fitto! Cale immediat. Ischas mender tgi en pêr marido.
Sep:
Pertge manegiast?
Vreni:
El ò antschet.
Sep:
Na, te.
Petra:
Savez eir chior a far anavant?
Sep:
Pertge manegiast?
Petra:
Perchegl tgi tanscha!!!
Vreni:
Vea Sep, cò è l’atmosfera tandeida. (stat an peis)
Sep:
(stat an peis) Ea, te ast raschung. M’accorsch las tensiuns.  (tots
dus von giuador, dattan igleidas noschas vers Petra)
Petra:
Chegl è propi betg da tigneir or!
Rosa:
(vign da sanester) Noua èn tschels dus ias?
Petra:
Igls va tarmess giuador. Chel tgiplitem am è ia sen la nerva.
Rosa:
Ea, uscheia ègl deplorablamaintg. Sung pero gio m’andisada.
Petra:
Gl’èn gio veiramaintg dus bungs e fon chegl tg’ins dumonda.
Rosa:
Noador cugl marmogn! Tge ast te fatg tgi vagn schi spert
survagnia tants raps.


- 36 -
Petra:
Per l’amprema, gl’è navot sto ensatge antort...
6. scena:
Vreni, Sep, Rosa, Petra, Susi, Gion
Susi:
(vign sainza pitgier aint da dretg, puspe sainza flo) So... ossa igl
vainsa tschif!
Rosa:
Tgi vez tschif?
Susi:
Chegl portgung digl sex agl telefon.
Petra:
Ahh ea?! Tgi ègl?
Susi:
Igl mies om igl porta gist no cò. Cò stez stupia!
Petra:
Pertge no cò?
Rosa:
Cun chegl vainsa da far navot!
Susi:
El pretenda ensatge oter!  (vo tigl isch, igl derva e varda or)
Rosa:
Tge de da narramainta!
Petra:
Ia sper tgi vign betg anc mender.
Susi:
(vei Ueli e Gion) Ni angal, alloura pudainsa fittar cun chella
tragedia e la morala e la maniera po puspe turnar ainten la
nossa vischnanca!
Ueli:
(vign cun Gion aint da dretg, Gion porta tganvettas) Ia stung mal
d’az stueir disturbar, pero ia va da sclareir en delict.
Rosa:
E pertge porta igl plevant tganvettas?
Ueli:
El è igl suspecto principal da chel cass.
Susi:
Cò stez stupia. Ubetg!!! En om da Dia an tganvettas.
Petra:
I vign anc mender.  (scassa igl tgea)
Gion:
Pudez am creir, ia sung liber da totta colpa, ia va fatg navot
antort.
Susi:
So so, en tschotet sainza macla... ossa ègl fitto. Vous vez
tschuffargnea la morala dalla nossa vischnanca!


- 37 -
Petra:
Tgi è ansomma igl pulicist?
Ueli:
Susi, tschainta’t, lascha sclareir me chel cass.
Susi:
Ia less angal gidar.
Ueli:
Tschainta’t!!
(Susi sa tschainta)
Rosa:
Possa er saveir tge tgi marscha?
Susi:
Chegl è chel digl sex agl telefon!
Ueli:
Susi, tge vaia detg!?
Susi:
È bung, ia dei navot ple.
Petra:
Chegl saro betg schi simpel...
Rosa:
Anc eneda:  tge marscha cò?
Ueli:
Igl signour plevant vign suspecto da porscher sarvetschs
ominous agl telefon.
Rosa:
(rei) Tge, igl signour plevant? Betg fasche’m reir!
Petra:
E tge az fò esser schi sieir?
Ueli:
Ia va telefono sen chel nomer ominous. E tgi ò piglia giu?
Susi:
...igl pseudo-plevant.
Rosa:
E tge schez Vous, signour plevant?
Gion:
Ia sa angal ma repeter. Cun chella tgossa vaia da far navot! Cò
dattigl scumbegls. Uscheia ensatge faschessa mai.
Ueli:
E pertge Az vaia gia agl telefon?
Gion:
Ia sung sto an viseta cò, igl telefonign ò scalino, alloura igl vaia
piglia giu...
Ueli:
Donna Binggeli, vez Vous en telefonign?
Rosa:
 Na, vaia betg.
Petra:
Stgise tg’ia dumond signour Meier, danonder vez Vous la
nomra da telefon?


- 38 -
Ueli:
Dalla gasetta.
Petra:
Chella da oz?
Ueli:
Ea, chella dad oz.
Petra:
Igl inserat è siva d’ena emda betg ple cumparia!
Ueli:
Chegl ò da far navot cun la tgossa.
Susi:
Ueli dei, tge manetg’la?
Ueli:
Navot tg’at vess d’intressar.
Vreni:
(vign cun Sep) Tge marscha er cò?
Rosa:
I vign supponia tg’igl signour plevant vegia mano en sarvetsch
da telefon maldischaint.
Vreni/Sep: Igl signour plevant?
Vreni:
Franc betg. Chel ò dar far navot an tgossa.
Sep:
Exact. Navot.
Vreni:
El è innocent.
Sep:
Ea, el è innocent.
Rosa:
Siva da cura ischas d’en meini communabel?
Vreni:
Nous vagn adegna igl madem meini.
Sep:
Ea, chegl stimegia.
Vreni:
Vea Sep, nous tschantagn segl canape.
Sep:
Pertge manegiast?
Vreni:
Perchegl tgi tgi dat ossa gist en sfratg.  (sa tschaintan segl
canape)
Petra:
So, ia dacler tot. Tgera Rosa, at leva gio dadei deir. Pero cun
chel pulicist premuro ple tgi premuro e perveia dalla gasetta
dalla vischnanca (varda sen Susi) sunga betg neida a pled.
Susi:
Tge gasetta da vischnanca? Chegl è disfamaziun! Ia dei mai
ensatge!!


- 39 -
Petra:
Ea, eventualmaintg cun durmeir.
Ueli:
Na, alloura rontg’la.
Susi:
Chegl vessast ossa propi betg gia da deir. Dumang l’antiera
vischnanca tgi so.
Petra:
Igl pi amprem piglez davent las tganvettas agl prer.
Ueli:
Vous ischas pero responsabla sch’el leppa! (peglia giu las
tganvettas)
Gion:
Angraztg signour Meier, paiadia. (sfrouscha las tganvelas, sa
tschainta a meisa)
Petra:
Nigna tema, chel leppa betg. Bung...chel inserat ominous va ia
fatg.
Susi:
(stat an peis, cumonda) Pegl’la immediat an arrest!
Ueli:
Susi, tai!!  (Susi sa tschainta puspe, Ueli vers Petra) Alloura vez
Vous fatg chegl cun chel sex agl telefon?
Vreni:
Na, Petra è digl tottafatg innocenta.
Sep:
Ea, digl tottafatg innocenta.
Ueli:
E tge vez vusoters dus da far cun chella tgossa?
Vreni:
(stat an peis) Ia sung Sändi.
Sep:
(stat an peis) Ia sung Mändi.
Vreni:
Nous ischan culpevels.
Sep:
Ea, nous ischan culpevels. Legher ègl pero tuttegn sto.
Ueli:
Ossa ègl fitto cugl legher.  (metta las tganvettas ve d’ena tganvella
dad Sep e Vreni, ossa ènigl colliias)
Petra:
E pertge tganvettas per Sep e Vreni?
Ueli:
Perchegl tgi on commess en delict.
Petra:
Tge delict? Els on simplamaintg salvo igl bagn e chegl è
veiramaintg nign delict.
Ueli:
Igl è immoral ed ins fò chegl simplamaintg betg!


- 40 -
 Sep:
Immoral?
Ueli:
Ea, immoral... la nossa vischnanca è paschevla. E la morala ò
tar nous anc ena valetta ferma!
 Sep:
Per me ègl er immoral sch’en om marido telefonescha sen
uscheia ena nomra.
Ueli:
Tge vot deir cun chegl?
Sep:
Eneda grugnier scu en pruschel, eneda scu ena vatga...savez
tge signour pulicist?
Ueli:
Chegl èn preteisas noschas!!
Sep:
Vous vez pero la madema vousch scu agl telefon.
Ueli:
 Ia va telefono cun ena donna.
Sep:
(cun vousch ota) Ea stimegia, GLIOIRIGNA!!  (tots oter tgi Susi
reian)
Susi:
Tge gliorigna? Uscheia dei bagn ia a tè?
Ueli:
Susi, vea, nous giagn...chel cass è liquido.
Susi:
(stat an peis) Tge manegia Sep cun „gliorigna“?
Ueli:
Navot manetg’el...ed ia at avertesch! Betg pled, a nign! Schiglio
am amprendast a canoscher. (vo giuador vilo)
Susi:
(vilada) Spetga! Ia less saveir pertge tgi Sep dei „gliorigna“...(vo)
Vreni:
(tar Sep) Chegl ast fatg bagn ossa.
Sep:
Pertge manegiast?
Vreni:
Ia sung loscha da tè
.
Sep:
Franc?
Vreni:
Ea, franc.
Sep:
Ed ossa stainsa ansemen per adegna?
Vreni:
Semgia anavant...
Sep:
Ia semtg betg.  (dolza igl mang cun la tganvetta)


- 41 -
Vreni:
Peglia immediat giu chella!
Sep:
(surrei) Pertge manegiast?
Vreni:
Perchegl tg’ia less betg chegl.
Sep:
...ansemen per adegna. Igl plevant fiss er gist cò.
Vreni:
Pertge?
Sep:
Per maridar.  (surrei)
Vreni:
Navot maridar, ossa giainsa ainten uigl e pigliagn la rezgia da
fier per darveir las tganvettas!
Sep:
Na, ia less maridar.
Vreni:
Ambleida!!  (vot eir or a sanester)
Sep:
(stat salda) Post eir suletta.
Vreni:
Te ist en testung!  (teira Sep ve tigl isch)
Sep:
(sa dosta, dat siva planget) E te ena streia!
Vreni:
Testung!
Sep:
Streia!!
(Vreni e Sep discorran anfignen tg’èn davent, Petra, Rosa e Gion reian)
uman


Sm-PES 2-1
En om
da piglier
a tschains

Cumegia an dus acts da Carmelo Pesenti
Translaziun surmirana da Pina Iseppi-Uffer

-2-

Sm-PES 2-1_En om da piglier a tschains_(sm) y


Persungas
Bruno
 ca. 48 onns, marido 24 onns ed ò las sias atgnadads, vign puplagea dalla donna, geida
pac ad ella, vistgia modern correspondent alla vigliadetna (2. act otra vistgadeira)

Ursula
ca. 48 onns, donna da Bruno, sa lascha diriger digl sies om, eneda pero vot ella
ensatge oter, vistgadeira igl amprem simpel, siva modern e sexy (2. act mantel da
bogn e siaintamangs anturn la testa)

Nicole
ca. 23 onns, feglia digls dus, stat betg ple a tgesa, turna pero adegna puspe gugent,
inamurada da frestg, vistgadeira correspondenta agl taimp modern (2. act otra
vistgadeira)

Silvia
ca. 48 onns, ameia dad Ursula e vaschigna, er ad ella vogl betg migler cun sies om
Gion, vot er eneda midar ensatge, vistgadeira igl amprem da mintgade, siva elegant e
sexy (2. act mantel da bogn e siaintamangs anturn la testa)

Armin, alias
Angelo
ca. 25 onns, stebgia anc ed ò adegna mancanza da raps e perchegl surpeglia el tge
lavour tgi seia, so pero betg tgi la sia nova donatoura da lavour è la mamma da sia
ameia, vistgadeira igl amprem sportiv modern (2. act boxer-shorts, t-shirt
transparent, siva puspe sportiv modern)

Regula
ca. 34 onns, betg maridada e so tge tgi ella vot, è cun tots per te e magna ena legra
veta, vistgadeira frecha e flippiga

Ernesto
ca. 40, igl nov plevant da vischnanca, en om enpo confus, vistgia modern, pero stgeir

Taimp:
 preschaint

Maletg da tribuna:
steiva moderna e correspondenta agl taimp, ischs tar oters salvs, sanester
isch-tgesa, davos ena fanestra, en canape, dus sessels, ena meisigna cun en
telefon, schiglio tenor gost dalla reschia.

Cuntign
Ursula e Silvia on avonda digl mintgade matrimonial e lessan puspe eneda far ensatge stravagant.
Chell’occasiun sa dat cura tgi lour omens von en’emda a dar a tgeiels e painsan tgi las donnas seian
pulitamaintg a tgesa a far massareias. Ainten en inserat d’ena gasetta ligian ellas d’en om tgi ins
saptga piglier a tschains e chel fetscha la glischiva, nattegia, fetscha massaschas etc., etc. Vetiers seia
chel om gioven e bel. Pero scu amprem sbaratta Ursula igl nov plevant cun chel Angelo pusto, alloura
turna er anc Bruno, igl om dad Ursula, bler mengia bod a tgesa. El è desillusiuno, pero angal anfignen
tgi Regula cumpara e rachinta dallas sias tgameischignas sot sexys! Tot fiss prest puspe an urden, schi
la feglia Nicole identifitgess betg igl om a tschains per sies nov amei – tot igl scumpegl antscheva da
novamaintg…. !


-3-

2. act
1. scena
Ursula, Bruno

Bruno
(è tschanto segl canape, ò igls peis sen la meisigna e ligia la gasetta, siva en mument
varda el sen l’oura) Tgee…schon schi tard… ? (peglia igls peis giu da meisa e metta
davent la gasetta) Ursula….Ursulaaa…. ! Ma tge fast te schi dei….. ? Angal per
en’emda ast franc betg da pachetar aint tant… !

Ursula
(aintra cun ena tarmenta valischa) Ia reiv….ia reiv… !

Bruno
Oura ègl… ! ia vi betg lascher spitgier mengia dei Gion..

Ursula
Te vessas er pudia gidar…alloura fissigl ia pi spert…. !

Bruno
Ia va gia d’am concentrar sen l’otr’emda…chegl è sto pi impurtant… !

Ursula
Per en piz dar a tgeiels na duvrarossas betg tanta concentraziun…

Bruno
Angal crei a me…..chegl vign ad esser strantg digl diavel… !

Ursula
Ia chint…. ! Surtot las fatschendas siva digl dar a tgeiels saron deiras…. ?

Bruno
Chegl totga er tiers en impurtant gi… !

Ursula
Ia va an mintga cass pacheto aint dus pacs Alka-Selzer….ins so mai…. !

Bruno
(stupia) Gist dus pacs.. ? Chegl è schon enpo surfatg….

Ursula
Ia canosch igl mies merlo…. ! Alla fegn sunga schon 24 onns maridada cun tè…. !

Bruno
E schiglio….ast pacheto aint tot chegl tg’at va detg…. ?

Ursula
Barschung da daints, soccas, pasta da daints, sottgotschas menlas, cotschnas,
verdas….

Bruno
 Ossa cala, cala…..ia va dad eir…. (leva se, vo ve tar Ursula, peglia or la bursa  e la dat
20 francs) ….so tgera donnigna..cò…..post eir a bever en café cun Silvia….ubetg !?

Ursula
(varda segl 20 francs) Chegl dat en grondious café….forsa schizont cun dus grommas
ed anc en toc turta….. !!

Bruno
Ossa angal betg surfo…..te ast betg da duvrar tot an en de…. !

Ursula
Ia niro strousch ad aveir peda per bever café…..


Bruno
Tgiso pertge betg… ? Tge vez vusotras dus da far schi igls voss omens èn betg a
tgesa.. ?

-4-

Ursula
Nattager, lavar, far or cugl fier, far giu igl polver, lavar fanestras, etc., etc…..

Bruno
Schi gl’è angal chegl, saia eir cun cor quiet a dar a tgeiels…. ! (i scaligna dus gedas)
Otg…chegl è igl segn, Gion spetga… ! (dat en bitsch ad Ursula) Tgau tgerigna… e fò
pulit.. ! (peglia la valischa)

Ursula
Dessa  betg purtar giu chella anfignen tigl auto…. ?

Bruno
Te ist ena tgera….ma siva vaia er dalla purtar mez.. !

Ursula
Tgau…(spetga anfignen tg’el è davent) ….finalmaintg….finalmaintg suletta e quietezza
en’antier’emda…..(varda sen igls 20 francs) ….e chels vessa er betg duvro….per
chell’emda vaia spargnea deialunga…. ! (vo)

2.scena
Ursula, Silvia

Silvia
( la tribuna è en mument veida, i scaligna e Silvia aintra gist) Hallooo…Ursi…..els èn
davent….nous ischan sulettas……juhuiiiii… !

Ursula
(aintra) Ia sa…(vo ve tigl CD-player e meida CD) ….scu amprem svanescha chel chor da
jodeliduuu….e Prince vign a pled….(tottas dus soltan siva la musica)

Silvia
Chegl è suuuuper…. !

Ursula
An mintga cass migler tgi adegna angal nattager….

Silvia
…..e lavar e far or cugl fier…..

Ursula
Chegl è megacool….chegl è……

Silvia
…..super, super megacool…. !

Ursula
(metta giu la musica) So, per antant tanschigl…..schiglio ischans chesta seira betg ple
bungas…. (sa tschainta segl canape)

Silvia
Te ast raschung….alla fegn vainsa betg ple vantg…..

Ursula
….na, vantgatschintg…..spiertalmaintg aglmanc…. !

Silvia
E scu ta cattas uscheia..…uscheia…… ?

Ursula
…….te manegias sainza om… ?


Silvia
Cler…. !

-5-

Ursula
Chegl è en sentimaint…tg’ins so mianc decreiver….. ! (tottas dus reian) Schi chels dus
savessan tge tgi nous vagn programmo per chel’emda da tgeiels…. !

Silvia
Per furtegna sonigl betg….

Ursula
Angal betg lascher neir schleta cunsienztga…..alla fegn vainsa igl rest digl onn da
luvrar avonda…. !

Silvia
Chegl è la verdad e perchegl laschainsa ossa saltar las meirs…..igl giat è gliunsch,
gliunsch davent…… !

Ursula
E tge faschainsa ossa…. ?

Silvia
Giainsa a kino……

Ursula
…u ainten en salon da belezza….

Silvia
…..u tots dus….. ?

Ursula
A saltar lessa er anc eir……

Silvia
….ea, cun en Talianger plagn temperamaint….. !

Ursula
Ma betg egn tg’ans zappa angal giu pigl peis…scu igl mies Bruno…..

Silvia
….ast cartia tgi Gion seia migler… ? Sch’ia pains anavos scu tgi chel saltava cura tg’ ans
vagn amprendia a  canoscher….. el vuseva or scu en Adonis e saltava scu ena
plema…..ma ossa cun chel butschignet d’en vainter vogl betg ple schi bagn…… !

Ursula
Sch’ins vei betg ple giu igls calzers, è la plema mengia greva….. !

Silvia
Ia vard eneda ainten la gasetta tge tgi marscha oz….

Ursula
Bun’ideia….alloura….. ?

Silvia
…..kino, disco…..

Ursula
….disco tunga bagn…. !

Silvia
Spetga….i dat anc daple……cò vaia catto igl dretg……

Ursula
Tge…. ? Rachinta…..


Silvia
Fasche en de pacific….ia liquidesch tot las vossas lavours an tgesa: cuschinar, far or
cugl fier, lavar, diversas massaschas, manicura, pedicura, etc., etc., etc…..Telefone
alla nomra 008 77 99 66  e dumande siva Angelo….

-6-

Ursula
He, he…..nous ischan tottas dus maridadas…. !

Silvia
Creist tgi chegl disturba Angelo…… ???

Ursula
E schi ensatgi vei chel a neir an tgesa…. !

Silvia
Alloura schainsa tgi seia chel tgi cuntscha la maschina da lavar….

Ursula
Na, chegl è ena tgossa bler mengia nara e riscanta…..

Silvia
Ossa cala eneda…..igls noss omens èn er ias sulets a dar a tgeiels….schi chegl è
ansomma veir….. ?......Ossa pustainsa chel Angelo……

Ursula
Schon angal chel nom…..Angelo…..am lavainta fantascheias…..chegl è putgea….. !

Silvia
Siva da cura è lavar e far or cugl fier putgea….. ?

Ursula
Ia va angal panso……

Silvia
….ia pains gist igl madem….

Ursula
So, ossa pattainsa se en franc….e tar testa telefoneschas.......

Silvia
…..e tar cefra telefoneschas te… !

Ursula
Ma Silvia….uscheia at canoscha betg….

Silvia
So, ossa faschagn anavant…….(vo ve tigl telefon) …Scu ella chella nomra… ?

Ursula
Na……. vot te propi telefonar….. ?

Silvia
Ossa u mai ple….ia sa anc adegna deir tgi vegia tschiff la fallada nombra….

Ursula
Bagn damai…anavant….008 77 99 66…

Silvia
(Tscherna la nomra) Tgappagn igl bov per las cornas…..i scaligna…… (Ursula vo ve e
tigna l’ureglia manevel agl corn)

Silvia
Eeea, buna seira….ia telefonesch perveia dalla vossa annunztga ainten…..ea exact…..e
vous savez propi tot chegl tgi è scretg cò……..aha….anc bler daple…. ? (tigna igl mang
segl corn, ad Ursula) El ò ena vousch scu en anghel……(puspe aint igl corn) Ma chegl è
franc discret…ubetg… ? Aha….alloura ischans cuntaintas……nous ischan totta de a


tgesa……..ha…. ? Tge tgi manetg cun nous…..aha…..chegl sung’ia e la mia ameia……na
na….nous ischan tottas dus sparteidas…nous ischan sulettas…..

Ursula
Ma tge pulenta rachintas te cò….. ??

-7-

Silvia
(cugl mang segl corn) Ia va bagn da deir ensatge, schiglio vign el betg…. ! (aint igl
corn) Ea, ea…ia sung anc cò……chegl è la veia dall’antgerna 7 tar Muliner……e cura
savainsa far chint cun vous…… ? An 20 minutas……ma chegl è servis…… ma tigne
andamaint…..discreziun…. ! Schi ensatgi az dumonda ensatge, schez tgi seias igl
monteur dalla maschina da lavar u igl moler u perveia da me igl prer….simplamaintg
betg Angelo…..capito…. ? Bung, nous ans legragn…..tgaaaau…. ! So….. ossa vaia igl
amprem da tschantar giu….. !

Ursula
E chel vign ossa perfranc…. ?

Silvia

Ea…..e chegl an circa 20 minutas…. !

Ursula
Alloura vaia dad eir am trer a dies ensatge oter…uscheia saia betg am mussar… !

Silvia
 Te as raschung…..schi chel ans vei uscheia ans scappa‘l dalunga puspe… ! Ia vign er
spert….e betg ambleida….nous ischan sparteidas…..tgau bellissima….. ! (vo)

Ursula
Ia crei tgi nous seian betg digltot tschent…….ma ossa ègl chegl er tuttegna….ossa ègl
mengia tard…. ! Schi chel vot sur mort e fegn neir…..schi tg’el vigna….chel
Aaangeloooo….. !! (vo)

3. scena
Ursula, Nicole

Nicole
Hallooo….è ensatgi a tga… ?

Ursula
(vign aint d’en oter isch) Nicole….ma tge fast te cò…. ?

Nicole
(dat en bitsch ad Ursula) Angal ena curta visita…..schi te ast navot ancunter…. ?

Ursula
An sasez betg….ma oz spitgainsa……..eh….spetga tgutgamaintg ena visita…. !

Nicole
Alloura ast ansomma nign plascheir tgi la tia feglia passa eneda siv’or…. ?

Ursula
Ma franc tgi va plascheir….ma igl mument ègl betg gist favorevel….

Nicole
Angal nigna tema….ia va er nigna peda…..ia va en randevu….. !

Ursula
Tge ast….. ?

Nicole
En…..en randevu….. !


Ursula
Cun tgi… ?

Nicole
Chegl at deia betg…. !

Ursula
An chel cass ègl en om…. !
-8-

Nicole
Bingo…. !

Ursula
Scu ol nom… ?

Nicole
Nign’ideia…ia sa angal tgi el ò belezza îgls…. !

Ursula
Sast aglmanc la calour…. ?

Nicole
Ma angal per eir a bever en café cun en om ins ògl betg sa saveir tot…. !

Ursula
Ia va angal dumando……Ma or cugl marmogn…..te ist betg angal neida am rachintar
digl bels îgls digl ties tuschander…. ?

Nicole
Nnnnaaaa…an sasez betg…ia sung…..

Ursula
….cò cun bursa veida….. ! Dovras raps…. ?

Nicole
Pertge manegias…. ?

Ursula
Perchegl tg’ia canosch la mia feglia…. ! Tanschan 100…. ?

Nicole
Suraint e suror…ed ia ampurmet tgi te survignst anavos chels alla fegn digl meis…. !

Ursula
Chegl creia bel dalunga……. ! Spetga ena minuta tgi vign per els…

4. scena
Ursula, Nicole, Ernesto

Nicole
(i scaligna, cloma) Ia vign a darveir…..(derva igl isch-tgesa)

Ernesto
Buna seira……ia sung ser Ernesto……igl prer…..

Nicole
Hallo….angal anavant…..pigle plaz….ia pains tgi viglias mia mamma…..chella spetga
gio sen vous…… !

Ernesto
(aintra stupia) Angraztg fitg…..

Nicole
Ia vign gist per ella….angal en mument….(cloma or dad isch)…..mamma…igl prer è cò..

Ursula
(aintra) Tge…ischas schon cò……(varda sen l’oura) ….chegl èn stadas curtas 20
minutas…. !


Ernesto
(totga stupia mang ad Ursula) Buna seira donna…eh….am fò grond plascheir da
dastgeir……..

Ursula
Mademamaintg……ma ia veva propi am mess avant vous enzichel oter…..
-9-

Ernesto
Pi tgunsch betg schi gioven……

Ursula
Na…..anc pi gioven…. !

Nicole
Stgise…..ma ia stuess eir…….

Ursula
Ma franc…(dat dascous igls raps) ….vegias chito…ast santia… ?

Nicole
Te am canoschas bagn…(dat en bitsch e vo)…..

Ursula
Ea, uscheia ègl cun chellas soras pitschnas…..

Ernesto
Maaa…..ègl chegl betg la vossa feglia….. ?

Ursula
Ahaaaaa…feglia….na, na….ella dei angal mamma a me perchegl tg’ia sung la viglia……

Ernesto
(crei betg propi) Scu tgi managez…donna…

Ursula
…..lez betg piglier plaz… ?

Ernesto
(sa tschainta segl canape) Ma franc…donna…..

Ursula
……dei simplamaintg Ursi…….(sa tschainta fitg manevel ad el)

Ernesto
Scu tgi managez……Ursi…

Ursula
Stost stgisar tgi va betg anc savia ma midar…..ma schi spert at vaia betg
spitgia….Angelo…..(igl dat en cuffel)

Ernesto
Angelo…. ? Ea chegl è en fitg bel nom…….an rumantsch è chegl anghel….

Ursula
Chegl saia er ia….

Ernesto
Bagn damai…rachinte ensatge da vous….Ursi…..ia less saveir daple dalla mia
muntanera cò an vischnanca…….avant tgi antschever la lavour per propi….. !

Ursula
Ma te perdas nign taimp…..Angelo…. ! (igl dat puspe en cuffel)

Ernesto
Chel nom az plai…ubetg… ?

Ursula
E scu…. !


Ernesto
Bung….faschagn anavant…….rachinte……

Ursula
Tge…..cò segl canape…. ?

-10-

Ernesto
Stessas pi gugent an peis….. ?

Ursula
Sen da chellas ideias fiss igl mies om mai nia….. !

Ernesto
Alloura ischas maridada…. ?

Ursula
Tge….mari……ah…..na, na ia sung vieva…….na…..sparteida…gio da dei sparteida….. !

Ernesto
Oh, chegl am displai fitg tgi la vossa lètg è eida an scalgias….. !

Ursula
A me er……ed ia sper tgi el vigna mai sessour….. !

Ernesto
Tgi…igl voss ex-om…. ?

Ursula
Ea, chel er……ma dei ossa…tge sarvetschs sast te porscher gist dalunga…… ?

Ernesto
Ma savez, Ursi……chegl èn blers…la paletta è fitg gronda ed an prancepi vign gido sen
blers camps …. !

Ursula
(igl dat puspe en cuffel) E cura antschevas cun me…. ?

Ernesto
I vez angal d’am deir noua tgi sa gidar…..

Ursula
(igl volva igl dies) Cun ena pitschna massascha tranter igls givis…..cò am fògl mal….

Ernesto
(sursto)
Ia
sa
schon
pruar
eneda…..ma
sen
da
chegl
sunga
betg
spezialiso….(antscheva a sfruschier) ……savez la mia lavour è pitost sen camp
pastoral…..

Ursula
Enzichel pi dretg……oh…chegl fò bagn….magnific……oss saia pertge tgi at nomnan
Angelo…..la tia massascha è propi scu chella d’en anghel……mmmmhhh….. !

Ernesto
Chegl stò esser en scumbegl, igl mies nom è betg Angelo……ia sung ser Ernesto e sung
igl nov plevant…….(cala da sfruschier)

Ursula
(rei) Ser Ernesto……ma chegl è nign nom…..chegl è ena schleta sgnocca…. !

Ernesto
(vign planget confus) Chegl è nigna sgnocca……ia sung propi igl prer….

Ursula
……ia va schon tgapia……i vo navot sur discreziun…….ia va nom Frida e sung la
fantschela digl papa……..(rei)


Ernesto
Ma sinceramaintg…..Ursi…..ia sung propi igl nov plevant…….. !

Ursula
 Scu vignst alloura sen chell’ideia sturna da dar se uscheia en inserat…. ?

Ernesto
Ossa tgapescha ansomma navot ple…..ia sa betg da tge tgi ruschanez…. !

-11-

Ursula
Chels in ògl gugent……igl amprem ampurmetter igl blo digl tschiel allas donnas……..e
siva saveir da navot ple…… !

Ernesto
Ma ia va ampurmess navot a vous…. !

Ursula
Bagn, bagn….agl telefon.. ! Ma ensatge at deia beldalunga…..ad uscheia en blagung
cun bucca gronda paia betg en tschintger…..angal tgi te saptgas…. ! Ed ossa fò Angelo
en sgol or da fanestra………u perveia da me tras la rosna dalla clav…..e chegl
subito….te….te…..anghel…..te…. ! (mossa segl isch)

Ernesto
Ma tgera Ur……

Ursula
……at dung ia….tgera…. ! Vaia d’at gidar a sgular….te anghel…. ?

Ernesto
Chegl fò betg basigns…..ia vign da libra voluntad…….ia turn en’otr’eda puspe….(vo)

Ursula
Uscheia en cagliung…ed ia crod aint scu la mostga aint igl latg…. ! Om è e resta
om…. !

5. scena
Ursula, Silvia

Ursula
(i scaligna, derva vilada igl isch) Tge vot chel anc……… ? Ast amblido
ensatge…..Angelo…. ?

Silvia
Oss, ossa angal planghet…..angal ia sung……(vign aint) …tge sbrigias uscheia…. ?

Ursula
Post gist eir a ta midar puspe……chel anghel d’en Angelo è en bindung….. !

Silvia
Tge rachintas…. ?

Ursula
Gist avant dus minutas igl vaia patto ord tgesa…. !

Silvia
Tgi…… ?

Ursula
Angelo… !

Silvia
Te manegias betg chel an vistgia neir tgi è gist ia da stgela giu….. ?

Ursula
Gist chel….chegl è en manzaser e cagliung…. !


Silvia
Chegl è nign manzaser e cagliung……chegl è igl noss nov prer…. !

Ursula
Chegl am leva chel er dar da creir…….ma schi tgutga sunga betg tgi ma lasch aint sen
chegl…. !

-12-

Silvia
Ma chegl è propi igl noss nov prer……ed el ò er betg nom Angelo….el ò nom ser
Ernesto…. Ast ossa tgapia….. ?!

Ursula
(vign tot panserousa) E chegl è perfranc igl noss plevant….. ????

Silvia
Gist chel ègl… !

Ursula
Ia stò creia ma tschantar…am vign tot curious…..(sa tschainta segl canape)

Silvia
Vogl Ursi…. ?

Ursula
Ed el am ò fatg ena massascha agls givis….. !

Silvia
Tgi…. ?

Ursula
Igl prer…..ma chegl na vaia betg savia…. !

Silvia
Ma chegl na saro ossa betg schi nosch…. !

Ursula
Te ast bel deir……te igl ast betg patto ord tgesa…. !

Silvia
Chegl niro chel bagn a surveiver…..dumang igl dast en telefon e ta stgisas…. ! Ed ossa
vast a far se tgavels e metter se enpo belet ed alloura spitgainsa ansemen sen igl noss
bel e sexy Angeloooooo….. !

Ursula
Ia va nign gost ple sen Angelo…

Silvia
……ma betg perveia digl prer… ?

Ursula
An sasez ast raschung…….dai galdign igls noss deis sulettas…. !

Silvia
Chegl è la dretga tenuta….

Ursula
(leva se energica) Ia turn dalunga…(vo)

6. scena
Silvia, Angelo, Ursula


Silvia
Vess propi marveglias scu tgi chel Angelo vei or……ma tgi Ursi ò sbaglea igl prer cun el
è propi legher……. (i scaligna) ….chegl è franc igl prer tgi vot vurdar schi Ursi seia
puspe normala…. ! (derva igl isch)

Angelo
(davant igl isch cun ena tascha da sport e dus matgs flours) Buna seira….ia sung
Angelo…

-13-

Silvia
Pssst….betg schi dad ot…..gl’on betg tots da santeir tgi nous vagn visitas d’en om
gioven….ni aint dalunga…..igl peglia per la mongia ed igl teira ainten steiva)

Angelo
He, angal betg schi vehement….ia vign schon….. donna….. ?

Silvia
Ia sung Silvia…chegl simplifitgescha las tgossas……

Angelo
Chegl am è er pi simpatic e pi simpel……

Silvia
Ia sung dalla madem’ideia….. !

Angelo
Am vevas betg detg agl telefon tgi seias an dus…. ?

Silvia
Chegl è uscheia…..ma Ursi ò anc permangs da sa far bela…

Angelo
I vagn er nigna prescha….i vagn gio peda avonda…..cò vaia anc en pitschen
regal….(surdat igls matgs flours a Silvia)

Silvia
Tge….gist dus….. ?

Angelo
Ma franc…per mintga dama egn…. !

Silvia
Cò ins vei tgi ischas en cunascheider dallas donnas…. !

Angelo
Chegl è er igl mies mastier…. !

Silvia
Ia vign gist spert a vurdar noua tgi Ursi stat e schi cat dus vasas…..peglia en mument
plaz anfignen tgi la tia lavour antscheva….. ! (vo)

Angelo
Sen tge vaia ma laschea aint cò…. ? Ma tge ins fogl betg tot sch’ins è inamuro ed ins
dovra raps…..e tiers chegl vaia anc savia far en sarvetsch ad en bung colleg…. !

Silvia
So, cò sunga puspe……tge bels matgs flours……egn mattainsa cò….e l’oter cò…… ! Vea
tschaint’at dasper me dantant tgi spitgagn sen Ursi…… ! (sa tschainta segl canape)

Angelo
Schi te manegias…..

Silvia
So, ed ossa rachinta tge tgi te sast far tot…. !


Angelo
An sasez prest tot chegl tgi vign pretendia da me…. !

Silvia
Propi tot…. ?

Angelo
Sen tot las modas e manieras…..

Silvia
Na franc….. ? Betg dei da chegl……ia vign tot cotschna…

-14-

Angelo
Glez è betg bung schi te vignst schon ossa cotschna…..spetga pir cura tgi va aint igl
mies tenue da luvrar…… !

Silvia
Schi scu vei chel or… ?

Angelo
Angal nigna prescha…..Roma è er betg nia biagia an en de…..

Silvia
Te ast raschung….nous vagn anc schi dei peda…… !

Ursula
(aintra, ò sa mido e vei or sexy)

Angelo
(leva se dalunga) Te ist franc Ursi…ubetg… ? (la dat en bitsch segl mang)

Ursula
Ea chella sunga…..e vous ischas damai Angelo…. ?

Silvia

Ossa betg fasche tants cumplimaints…….ubetg Angelo… ?

Angelo
Na, franc betg….ia sung Angelo e vusotras dus Ursi e Silvia…

Silvia

Tip top….ed ossa pigliagn plaz…..Angelo cò ed Ursi ed ia da mintga mang…..

Angelo
Scu tgi managez….(sa tschaintan, tots èn chiets en mument)……ed ossa…. ?

Silvia

Buna dumonda…..

Ursula
Chegl manegia er ia…….

Angelo
 Bagn damai……(leva puspe se) ossa vigna a far cugl tschitschapolver…a nattager…a
lavar ed a far or cugl fier….far se igls letgs…far giu igl polver…..

Ursula
Far se igls letgs….. ?

Angelo
….e trer se sober els…. !

Ursula
Chegl fiss betg schlet…..chegl vaia betg anc fatg oz…

Angelo
Alloura musse noua tgi va d’antschever……. !

Silvia
Cun tge…. ?


Ursula
Cun midar igls letgs mattagn….(peglia Angelo pigl mang)….vea ia moss noua tgi la
tgombra è…….

Silvia
He, he…ed ia…….chegl am lascha betg mitschier…alla fegn viglia er ia ensatge pigls
raps…. !

Tenda
-15-

2. act
1. scena
Ursula, Silvia, Angelo
En pêr deis pi tard…

(Ursula e Silvia an mantel da bogn, anturn tgea en siaintamangs, Ursula schea segl canape, Silvia sen
en sessel cun las tgommas sen ena soptga; tottas dus on se schebignas da cucumeras segls îgls e sen
la fatscha, Angelo fò or cugl fier an boxer-shorts e t-shirt)

Ursula
Angelo…. !

Angelo
Ea, Ursula…. ?

Ursula
Vignst a freida cugl fier….. ?

Angelo
Ma natural….scu en campiun mundial…. !

Silvia

Te….. las tias cucumeras am fon franc nigna vigour ple….

Angelo
Tgi so tge…….siva da chella cura vez ena pel scu en tgigl d’en pup…… !

Silvia

Speranza betg cugls pèzs plagns……. !

Ursula
….betg fò’m reir schiglio am crodan giu las schebas da cucumer……

Angelo
(varda sen l’oura) Nign problem….ossa vainsa la mesadad…. !

Silvia

Finalmaintg vign chella verdura davent…… !

Angelo
 Ma mattagn…..davent vign ansomma navot…..ossa vulvainsa las cucumeras……
(antscheva a volver las schebas tar Silvia)

Silvia
Tge ins fògl betg tot per neir bel….. !

Ursula
Ia sa betg pertge tgi te raclomas tott’urela…..ia giold da neir tractada eneda schi
bagn..

Silvia
Te ast raschung……Angelo manegia angal bagn cun nous…. !


Angelo
So, Silvia è viouta…….(vo ve tar Ursula e fò igl madem)

Ursula
Te ast da chels mangigns fegns……mh…..

Angelo
Chegl vign uscheia schi ins tracta bagn igls mangs……

Silvia
Ia sa navot tge tgi te ast…….ia va m’accurschia pac da «mangigns fegns»……. !

-16-

Ursula
Tar tè on las cucumeras betg anc fatg vigour avonda….. !

Silvia

Ègl chegl veir Angelo…. ?

Angelo
 Mecta franc ègl uscheia…..so Ursi, er tar tè èn las schebas vioutas……ia fatsch
anavant or cugl fier….

Ursula
Na spetga…….igl mies vantregl sanester furmilescha….sast betg far ena pitschna
massascha….. ?

Angelo
Ma natural…….

Silvia
Siva post gist neir tar me…..tar me ègl igl vantregl dretg….. !

Angelo
Angal pacific……i vagn peda avonda…. !

Silvia
Per furtegna…. !

2. scena
Silvia, Ursula, Angelo, Ernesto

Ursula
( i scaligna, Ursula vign tot agitada) …angal far nign stem….oz è nign a tgesa….. !

Angelo
Ma tge ast…….chegl è franc navot spezial sch’ia fatsch or cugl fier tar vusotras….. !

Silvia
Angelo ò raschung…..(i scaligna anc eneda)…..vo a darveir…forsa ègl igl postign….

Angelo
(vo e derva igl isch)

Ernesto
(anc chior, ins n’igl vei betg) ………bun de, vous ischas franc igl om dad Ursula… ?

Angelo
Betg tg’ia savess……ed Ursula è fitg occupada igl mument…… !

Ernesto
 Ia leva angal dumandar scu tgi ella vegia ossa…..schi seia nia migler….. ?

Angelo
Ella ò stupent….


Ernesto
Ma ischas franc….. ?

Angelo
Schi ni aint a vurdar….. !

Ernesto
(aintra e vei las dus donnas, è tot stramia) Ma an nom digls sontgs…..tge ègl capito
cun vusotras…. ?

Angelo
Ellas survignan angal ena cura da belezza…. !

-17-

Ernesto
Ia sung ser Ernesto……

Ursula
(tottas dus saglian se scu morsas d’ena vespra)…..chegl è ena surpresa…...igl noss
tger ser Ernesto… !

Silvia
Carte a me…..igl è betg scu tgi vei or……

Angelo
Exact…i vei gist or scu tgi gl’è…….. !

Ursula
 El è igl noss terapeut per ena bela pel…. !

Silvia
E sober navot oter…. !

Angelo
Forsa anc enqual pitschna massascha…..enpo nattager….far or cugl fier…..

Ursula
Betg en pled da chegl è veir….. !

Ernesto
Angal nigna tema…..ia va via avonda…..ia vign per mies fatg…a me tanscha….. !

Ursula
(igl tigna anavos) Na, uscheia n’az lascha betg eir….vous ischas gio tot confus ser
Ernesto….. !

Silvia
Chegl è tot ena gronda malancligientscha….. !

Ernesto
Ma chegl cartez mianc vusezzas, chegl tgi rachintez cò…. !

Ursula
Ia va ena bun’ideia…..vous savessas franc duvrar ena buna massascha… Angelo fò
chegl schi stupent e….

Ernesto
……navot…ia vign per mies fatg…..lasche’m eir beldalunga…. !

Silvia
Chegl vign mianc an dumonda…..Angelo paregia la crema da massascha……ser
Ernesto ò asch basigns d’en bung tractamaint….. !

Ernesto
Navot vaia detg……ia vign……

(Ursula e Silvia teiran Ernesto ve tigl canape, igl teiran or la tgameischa ed igl mettan an vainter segl
canape)


Ernesto
(prova da sa dustar cun totta forza) ……chegl ò anc consequenzas…angal carte’m…. !

Silvia
Angal quiet….ser Ernesto……i fò franc betg mal…. !

Ursula
Antscheva Angelo….planget nignsa betg ple digl tigneir….. !

Angelo
(ò vurdo tiers tot stupia a chel cunfar, antscheva a far massascha) ……schi managez
tgi chegl gartegia……alloura antschavainsa….. ! Ernesto prova anc adegna da sa
deliberar)
-18-

3. scena
Ursula, Silvia, Angelo, Ernesto, Bruno

(Bruno aintra cun ena valischa, igl bratsch faschea aint ed ainten ena schlengia; vei la situaziun,
lascha
crudar la valischa ed è scu paraliso)

Silvia
(vei scu amprema Bruno e dat en cuffel ad Ursula) …pssst…. pssst…..Ursi……

 Ursula
Tge ast….. ?

Silvia
Bruno…….

Ursula
…..chel è a dar a tgeiels…..tge ègl cun chel….. ?

Silvia
El è ainten steiva……

Ursula
Ainten tge steiva….. ?

Silvia
Davos te…….. ainten la tia steiva…. !

Ursula
(sa volva, vei Bruno, largia Ernesto e vo ve tar Bruno)…Bruno…….igl mies tgerign…..ma
tge fast te schon ossa cò……gl’è betg anc dumengia…..

Bruno
(discorra plang ed apatic)
Tgau…….Ursi…..ia…sung…creia ……ainten…..igl…..teater….sbaglea…..

Angelo
(ò calo da far massascha)….Tge schon puspe en nov client….. ? Dai donnas…..tire or
el…. !

Bruno
(sa desda planget, sbrigia) Tge nov client…… ?

Ernesto
(leva se ed antscheva a sa trer aint)….Per furtegna tgi ischas nias….ia sa betg tge tgi
chels vessan schiglio anc fatg cun me…. !

Bruno
(anc adegna fitg vilo) Tge utschel ist te……e tge ast te da far cun mia donna… ?
Strousch ord tgesa e dalunga onigl permangs da far festas e solaz…… !


Ernesto
Chegl è betg scu tgi cartez….ia sung igl plevant…..

Bruno
…..ha, ha, ha…..chella sgnocca è bunga….. ! Schi te ist igl plevant sung’ia son
Francestg d’Assisi….. !

Angelo
Stgise…..ma pertge dez da chels bratgs…….. ?

Bruno
(vo ve tar Angelo ed antscheva a scassar chel)  Te post esser led tg’ia va liber angal en
mang…..schiglio at piglessa permangs…….e bratgs dunga scu tgi am para e plai…… !

-19-

Ursula
Bruno……ossa cala e lascha cun pôss Angelo…. !

Bruno
Ma tge viriveri…….egn dei tgi el seia igl prer…..e l’oter mez blot vess dad esser en
anghel……..i mantga angal anc tgi vusotras dus vez do da creir tgi seias dus mongias
da Tgazzas…… !

Ursula
Ossa cala da murmagner anturn……gl’è gio capito ansomma navot….. !

Bruno
(enpo pi da bass, pero anc adegna vilo) Per furtegna tgi va fatg mal agl
bratsch…schiglio fissa mai nia sessour tge tgi marscha cò…….e tgi saptgas….ossa vigna
ve tar Gion a rachintar digls voss affars…. !

Angelo
Tge Gion…. ?

Silvia
Igl mies om… !

Angelo
Ia va cartia tgi te seias sparteida….

Bruno
Angal nigna tema……chegl tgi è betg anc……

Angelo
…….a me para chell’istorgia planget enpo dubiousa…..ia crei tgi geia pi scort puspe
am trer aint….. !

Bruno
Chegl fiss ot’oura……e chel prer fallo post er gist piglier cun tè…. !

Ernesto
Na angraztg……ia vign per mies fatg…va pers navot ple cò……ma chell’antiera istorgia
varo anc consequenzas….glez pudez creir u lascher…. ! (vo oragiu vilo)

Angelo
Ia vign ainten tgombra….an cass tgi ensatgi am tschertga…..(vo)

Silvia
Ed ia giaro er pi scort a tgesa…..tgau ansemen…. !

4. scena
Ursula, Bruno, Regula


Bruno
Chegl è igl davos tgi vess spitgia…..ia pover tamazi vign angal per en pêr deis a dar a
tgeiels…..e prampfate…..la mia tgera donna antscheva amuranzas cun en oter….. !

Ursula
Ia va nignas amuranzas cun en oter……nous vagn angal lia far enzichel legher….. !

Bruno
Ea…….uscheia ins sogl er deir a chegl….. !

Ursula
Te dovras navot neir uscheia…..alla fegn sung’ia mai stada en’emda davent da tgesa
e…..

Bruno
……..e las vacanzas…… ?
-20-

Ursula
Ia manetg suletta, sainza om….

Bruno
Tge ast te l’impressiun tgi nous fetschan lò…… ?

Ursula
Ma tgi vusoters dus geias angal gist a dar a tgeiels…..en antier’emda…….chellas
pateflas vez betg d’am dar da creir……. !

Bruno
Uscheia ensatge scu te faschessa an mintga cass mai…..

Ursula
Glè gio capito ansomma navot…….nous vagn angal piglia a tschains chel Angelo per
nattager….far or cugl fier e per enqual pitschna massascha……e betg per daple…. !

Bruno
Ma chegl creist mianc tez…..an mintga cass vigna dumang tigl advocat…igl divorzi è
franc…. !

Ursula
Perveia d’ena pitschna massascha…… ? Chel advocat rei igl tgigl plagn ed at tarmetta
a tgesa…. !

Bruno
Glez vign alloura anc or……noua èl ia igl ties tuschander….. ?

Ursula
Chegl è betg igl mies tuschander….. !

Bruno
Alloura halt igl ties «massööör»….. u schiglio «Gion fantschela»…..!

Ursula
El è ia an tgombra a sa trer aint… !

Bruno
Ainten nossa tgombra….. ?

Ursula
Ea…. ast ensatge ancunter….. ?

Bruno
E scu….a chel vigna gist da far cler noua tgi Barcli vo pigl most…….. ! (vo)

Ursula
Chegl è ossa propi betg scu chegl tg’ia veva am mess avant…..tge ò’l chel tamazzi da
sa far mal agl bratsch e turnar a tgesa perveia da chella piculezza…… ? (i scaligna)
…Speranza ègl ossa betg puspe chel ser Ernesto…… (derva igl isch)


Regula
(aintra sainza salidar, ò la valischa da Bruno ainta mang) Tgau…ia sung Regula…..el
Bruno schon cò…. ?

Ursula
Stgise…ma tgi ischas vous…. ?

Regula
Ou, sorry…..ia sung Regula…..e te ist franc la sora da Bruno….Ursula, ubetg…. ?

Ursula
La sora…. ?

Regula
Tedla Ursi…..betg seias schi vilada….ia sa tgi vess betg gia da neir, ma….

-21-

Ursula
…….tge ma…… ?

Regula
Ma sast…Bruno am ò scumando da neir….el ò detg tgi te seias enpo curiousa e vegias
betg gugent cura tgi el reiva a tgesa cun visitas…… !

Ursula
Chegl vign adegna migler….. !

Regula
Betg agitesch’at……ia leva angal dar giu chella valischa… !

Ursula
Tge valischa…. ?

Regula
Chella cò…..Bruno ò piglia an sbagl la mia valischa ed ossa…….

Ursula
…..chegl am fiss mianc crudo se……

Regula
…..ma igl pi tard cura tgi te vessas davert ella e vessas via igls mies dessous
erotics…….

Ursula
……tge….. ? Chegl creia l’amprema geda… !

Regula
Ma a Bruno onigl plaschia fitg…..

Ursula
(ambleida prest da trer igl flo) …….noua ò chel via chellas tgossas…. ?

Regula
Ma noua…..ainten tgombra chinta…….franc betg or sen veia….. ! (Bruno vign aint,
Regula corra ve ed igl dat en bitsch)

Bruno
(la catscha davent) Ma tge faschez…..ia n’az canosch mianc…..laschem cun pôss…¨

Ursula
Ella canoschas forsa betg……ma persiva cunascharossas bler pi bagn……. igls sies
dessous erotics……!

Bruno
Betg crei chegl tgi chella rachinta……chegl è sto tot oter…. !

Ursula
Ed a chegl ins dei…….eir a dar a tgeiels….. ?


Regula
Ea…..chegl vainsa fatg anfignen tigl discletg da Bruno……

Ursula
….e siva…. ?

Regula
Ensatgi ò bagn gia da dar rughel a chel pover Bruno…. !

Bruno
Exact….te eras gio schi fatschentada cun igl ties bel anghel……. !

Regula
So, Bruno….ed ossa or cugl marmogn….chegl cò è franc betg tia sora….. ?

Ursula
Na, ia sung la sia donna…. !

-22-

Bruno
Chegl saia declerar tot…

Regula
Chella decleraziun canoscha….vusoters omens savez mianc deir galantamaintg
manzignas……

Bruno
Regula…geid’am a sclareir chella fatschenda e dei alla mia donna tgi seia capito
ansomma navot…. !

Regula
Chegl stoia anc ponderar manedlamaintg…. !

Ursula
Angal betg fasche prescha e pigle tot igl taimp tgi duvrez persiva…….ia vign dantant
ve tar Silvia….sast bagn am clamar cura tgi ella ò sa decidia….ubetg igl mies
tgerign…….. !

Bruno
(vot eir siva) Spetga Ursi……ia sa declerar tot………

Regula
Vusoters omens ischas tots tuttegna……

Bruno
….e la mia donna è mianc zichel miglra…. !

Regula
Tge tgi te deist….. !

Bruno
La mia donna e la sia ameia on piglia en om a tschains….. !

Regula
Chegl faschess’er ia  schi igl mies om am tralaschess an chella maniera… !

Bruno
Ma ia va bagn betg savia piglier er ella cun me a dar a tgeiels….. !

Regula
Tgiso pertge betg…. ? Ma per ponderar chegl ast ossa gio ped’avonda, damai tgi te ist
sulet…ia vign ossa per mies fatg………tgau Bruno….. ! (peglia la sia valischa e vo)

5. scena
Bruno, Nicole, Angelo


Bruno
(sa tschainta segl canape) Chegl è ossa ia complet ainten las tgotschas…..e dasperas
m’ampossa da tot sober navot… !

Nicole
(vign aint dad isch) Halli hallo…(vo ve tar Bruno ed igl dat en bitsch) tgau bab……tge
ast te fatg cugl ties bratsch….. ?

Bruno
En discletg da dar a tgeiels… !

Nicole
(rei) Chegl so er angal capitar a te……..mamma varo vurdo curious tgi te ist schon
puspe cò…. ?

Bruno
Chegl dastgas deir dad ot…..ella era gist an vainter sen en om cura tgi sung nia dad
isch aint…… !
-23-

Nicole
Sen tge era ella an vainter….. ?

Bruno
Sen en om…. !

Nicole
Ma tge rachintas per paschongias……te ast franc via fallo….. !

Bruno
Ia va via chegl tgi va via….e basta…. !

Nicole
Noua è mamma…. ?

Bruno
Ve tar Silvia….

Nicole
Ossa ancleia ansomma navot ple… !

Bruno
Sast, ella ò cartia tgi cun Regula seia marscho ensatge…

Nicole
Ma cun tge Regula…. ?

Bruno
Chegl è angal sto ena malancligientscha…… !

Nicole
So ossa raschunga an parolas tg’ins anclei…….tge ègl capito…. ?

Bruno
Ia va gia anstagl en collega ainten tgombra, ena ….ena ….eba chella Regula….. !

Nicole
Te manegias chella Regula…. ?

Bruno
Ea gist chella…….ma da chegl m’ampossa navot…igl antier hotel era plagn…betg ena
tgombra libra….e da chegl vaia alloura er ia gia da piteir….. !

Nicole
Am vign prest las larmas da tantas pagnas tgi te ast pitia……e perchegl è mamma ossa
vilada…. ?

Bruno
Ia va er anc piglia la valischa fallada…e chella tschavola d’ena Regula so far navot pi
scort tgi am purtar a tgesa chella smaladetta valischa….. !


Nicole
Schi è chegl betg flot da chella….. ?

Bruno
Pulenta….ia veva do da creir a chella tg’ia stetta ansemen cun mia sora Ursula e…….

Nicole
….ossa ancleia pertge tgi mamma fò tscheira…. !

Bruno
Ma ia angir tar tot igls sontgs tgi glè capito sober navot….. !

Nicole
Chegl at creia schon…..ma tge ègl cun chel om tgi mamma vess gia dad esser se an
vainter suraint…. ?

Bruno
Chel on ellas scu para piglia a tschains……¨
-24-

Nicole
Va mianc savia tg’ins so far chegl……(rei)

Bruno
Chegl è betg da reir….. !

Nicole
Schi per tge far on ellas piglia a tschains chel….. ?

Bruno
Per massaschas etc., etc………..

Nicole
Tge etc., etc……. ?

Bruno
Nattager, far or cugl fier e tot igl rest…. !

Nicole
Te manegias chel rest tgi è anc da tia fantascheia….. ?

Bruno
An mintga cass va ia am decidia da far divorzi…. !

Nicole
Schi fiss betg schi troula am niss anc da reir…. !

Bruno
Pertge…. ?

Nicole
Noua stat chegl scretg tgi te t’ampost navot perveia da chella tgombra cun la tia
Regula…… !

Bruno
Chegl at dei ia….e chegl è betg la mia Regula……… !

Nicole
An mintga cass vez d’az pattar avant sober navot….. !

Bruno
Te varossas schon raschung……

Nicole
Schi ischan gist tar chel tema…..ia sung er m’inamurada da frestg….. !

Bruno
Ensatgi ainten famiglia è anc normal…….tgi ègl…. ?

Nicole
En fitg flot tip…..chel at è franc simpatic…ed a mamma er….. !


Bruno
E tge fò‘l uscheia….. ?

Nicole
El stebgia anc e dasperas fò el enqual lavouretta per gudagner en pêr raps…. !

Bruno
Chegl tunga dètg pulit……vea eneda a tgesa cun el ed alloura vasainsa…. !

Nicole
Chegl fò nigna prescha…….el…….

Bruno
……el….. ? Am vign gist en sgarschevel partratg…….el varo forsa betg nom Angelo….. ?

Nicole
Na franc betg….el ò nom Armin….pertge dumondas….. ?

-25-

Bruno
Pertge tgi chel om «piglia a tschains» ò nom Angelo……. !

Nicole
Per furtegna ò igl mies amei nom Armin…..e chel faschess mai e pomai uscheia
ensatge…… !

Bruno
Ou…chel è anc adegna ainten tgombra…..chegl veva tot amblido…. !

Nicole
Tge fò chel ainten tgombra….. ?

Bruno
Chel spetga tg’ia igl derva puspe igl isch…..chel vaia saro aint….! (vo)

Nicole
Alloura vignigl oura tgi te igl delibereschas……ma tge tgossas……egn sulet è mianc
bung da creir chegl….. !

Angelo
(vign aint, tratg aint modern, porta ena tascha da sport, vei Nicole e vot gist puspe sa
volver, Bruno igl tigna se)

Bruno
He, he…..angal planget igl mies utschel….lo ò igl scrinari fatg la rosna…..(mossa sen igl
isch-tgesa)

Nicole
(dat en bratg) Armin……. !!!!

Angelo
(reagescha betg, varda anc adegna sen igl isch-tgombra)

Bruno
Chegl è Angelo…..e betg Armin…. !

Nicole
(vo ve tar Angelo ed igl volva vers ella uscheia tgi el la stò vurdar an fatscha)   So,
so….te ist damai Angelo…ha…. ?

Angelo
(varda anse vers igl plafung)

Nicole
Am sast vurdar aint igls îgls sch’ia raschung cun tè…… ?

Bruno
Planget tgappa la foira cò cun vusoters….. tge ègl ossa chegl…… ?


Angelo
Ia er….. !!

Nicole
Te tgappas tot ensatge oter…..e chegl cun gost…..(igl dat ena dètga schlaffada)

Bruno
(tot stupia) Chella ò tutgia la noda….sapramostas…….ia crei tgi geia per mamma….anc
avant tgi dat morts cò…. ! (vo)

Angelo
Tedla tgerigna…..ia at sa declerar tot…. !

Nicole
Chegl è betg basigns…..ia sa tot e ple tgi tot…. !

Angelo
Navot sast….
-26-

Nicole
Angal pitschnas massaschas, etc…….ubetg… ?

Angelo
Sainza etc………. !

Nicole
Ed ia va cartia tgi te seias oter tgi igls oters….ma te ist anc bler mender…. !

Angelo
Ma glè capito navot da navot….crei a me….. !

Nicole
E chegl angal perchegl tgi mies bab è turno mengia bod a tgesa….. !

Angelo
Na, er schi el fiss betg turno……..e tot chegl angal per las vacanzas…… !

Nicole
Tge vacanzas….. ??

Angelo
Pertge creist tgi vegia fatg tot chel circus…. ? Pertge vaia prest rot la detta cun far or
cugl fier, puzzager, metter se schebas da cucumeras sen fatschas rapladas ed er anc
las strubar dus gedas ed anc oter ple…… ?

Nicole
Perchegl tgi te vevas plascheir vedlonder chinta…… !

Angelo
Na, an sasez vessa gia da neir paea persiva……ma ossa pudaroia screiver chels raps se
pigl tgamegn cun tenta neira….. !

Nicole
Speranza…..e me post er gist amblidar….cun uscheia egn scu tè viglia veir da far
navot…. !

Angelo
Ma tgerigna…..tot chegl vaia angal fatg per gudagner per las nossas vacanzas….. !

Nicole
Chels raps vessas savia gudagner an en’otra moda….. !

Angelo
Te ast raschung……i faschess er mai ple uscheia ensatge……

Nicole
E quantas gedas ast schon fatg chel mastier….. ?


Angelo
Chegl è sto l’amprema geda…..ed er la davosa………chegl è la sincera e veira
verdad….. !

Nicole
Ia am stò lascher eir chegl anc eneda tras la testa…… !

Angelo
En avantatg ò chel affar an mintga cass…. !

Nicole
Chel lessa saveir…. !

Angelo
Tia mamma canoscha an mintga cass da tottas varts…. !

Nicole
(stò reir) E scu…… !

Angelo
(peglia Nicole ainta bratsch) Am perdungas….. ?
-27-

Nicole
Ia stuaro chinta….. !

6. scena
Angelo, Nicole, Bruno, Ursula

Bruno
(vign totta sagls aint dad isch) Per l’amour da Dia…..vea spert…chels sa mazzan
anc….. !

Ursula
(igl corra siva) Ia vign gio……ma tgi……..

Nicole/Angelo (s’ambratschan anc adegna e sa laschan navot disturbar)

Bruno
(davant chels dus, boffa anc) Igl exerceci d’alarm è a fegn…….igl privel tgi vegian da
salvar vetas è………

Ursula
…..ma tai ossa……. ! Chels dus èn pi scorts tgi nous… !

Nicole
(els dus sa laschan liber) Cò savessas veir raschung, mamma….. !

Angelo
An mintga cass è chegl sto ensatge tot nov, d’amprender a canoscher la famiglia dalla
cumaratta da chella vart….. !

Ursula
Ia sper tgi da chellas experientschas vegias betg da far ple….. !

Bruno
Tge manegias ossa cun chegl….. ?

Ursula
 Perchegl tg’ia sper tgi Angelo tgappa betg fi alla tgotscha e sa fetscha or digl polver
perveia da tscherts incaps cun la sia nova famiglia…… !

Bruno
El ò nom Armin e betg Angelo….. !


Ursula
Chegl èn angal pitschens detagls……ia sper angal tgi el at detta enqual curs…….

Bruno
……curs da tge…. ?

Ursula
Nattager, lavar, far or cugl fier………e forsa er anc massascha……

Angelo
……e volver schebignas da cucumeras…… ?

Bruno
Schi chegl è igl ties pi grond giaveisch……

Nicole
…….ossa cale se cun chegl…. ! Nous dus giagn enpo a spass e discurrign anc da
diversas fatschendas….. !

Angelo
Schi te laschas igl fist a tgesa……perveia da me….. ! (von)

Ursula
I dat navot pi bel tgi far pasch…… ! (tots dus von)

Fegn


1
Sm-PFA 1-1

La bara ainten stgaffa

Cumegia criminala an treis acts

da Walter G. Pfaus

Translaziun: Maria Capeder Farrér

Sm-PFA 1-1_La bara ainten stgaffa_(sm)


Persungas:
5 omens, 4 donnas

Gion Fluri
ca. 30 – 40 onns, fotograf, crei dad esser en star
Nina Forza
ca. 30 onns, la sia amanta
Sighi Forza
ca. 30 – 40 onns, igl sies om
Sonja Balocca
ca. 25 – 30 onns, vaschigna da Gion, en po ena “gagligna”
Max Balocca
ca. 35 onns, igl sies om
Anna Foffa
ca. 60 onns, porta bela vistgadeira
Hans Foffa
ca. 60 onns, igl sies om
Gloria Marugg
ca. 30 onns, capocumissaria
Andi Brutalo
ca. 40 onns, lader

Taimp:
preschaint

Li d’acziun:
ainten steiva digl fotograf

Maletg dalla tribuna

La steiva digl fotograf. Igl isch da mang sanester magna aint igl atelier da fotografar.
Ve dallas pareis pendan fotografias ple u manc artisticas, extravagantas. Angal paca
mobiglia: en canape, ena pultrunga, ena meisigna, pitschna cumoda e telefon.
Dasper igl isch sanester schean e stattan divers utensils da fotografar. Davos
sanester è ena stgaffa. Davos da mang dretg antrada averta, tgi magna or sen la
terrassa, tgi stò neir parteida cugl vaschign, uscheia tgi è pussebel da sa visitar cura
tgi seia. Da mang dretg è l’antrada principala. (evt. lascher liber cunter davos)

Cuntign

Gion Fluri, fotograf, survign viseta da Nina, la sia amanta maridada. Chella è pero fitg
agitada, perchegl tg’ella crei, tg’igl sies om la vegia persequito. Vetiers vign igl pêr er
anc disturbo dalla vaschigna Sonja.
Tottanegna stat igl om da Nina propi davant igl isch. Per betg tgi croda an îgl
ensatge, stò Sonja, la vaschigna, giuier la donna da Gion. Chegl gartegia dètg bagn
all’antschatta. Pero alloura reiva en ancunaschaint da Sonja, igl lader Andi Brutalo.
El so bel exact, pertge tg’el è cò.
Ainten chel pastrac vign er anc en pêr pi vigl, tgi vot sa lascher fotografar. Cura tg’igl
om da Sonja reiva er anc a tgesa pi bod tgi previa, è igl “caos” perfetg e Gion ò nigna
nerva ple.
Andi Brutalo sa zoppa ainten stgaffa e fò scu sch’el fiss mort. Igl om da Sonja catta
scu amprem la “bara” e crei, tgi Gion seia igl malfatschaint.
Siva da chel tumult ò Gion tot amblido, tg’el veva clamo la pulizeia, perchegl tg’el
veva fotografo casualmaintg Andi durant igl anguladetsch. La pulicista, Gloria, è gio
dadei ainten tgesa. Pero ella sa dat betg da canoscher directamaintg. Er ella gioia
cun gost.
Anfignen tgi fetta tot an bagn, on igls actours da surpurtar diversas scenas
turbulentas.

Sm-PFA 1-1_La bara ainten stgaffa_(sm)


3
1. act

Cura tg’igl uman sa derva, è la tribuna veida. I scaligna. Gion Fluri vign da sanester
or digl atelier. El gleischa.

Gion:
Ella vign! La mia tgerigna vign. Igl pi bel tg’am è nia eneda davant igl
apparat da fotografar. (El traversa la tribuna, derva igl isch dretg, stenda la
bratscha) Nina!

(Nina vign da dretg. Ella survei la bratscha standeida da Gion e vo
directamaintg ve tigl isch dalla terrassa.)

Nina:
(an prescha, nervous) Ia sung gist puspe cò... (vo)

Gion:
Ma Nina... tge ègl?

Nina:
(vign puspe da davos, nervousa) Ia va igl sentimaint, tg’el am vegia
persequito.

Gion:
(sa tgappa pigls tgavels, tot despero) Gio puspe? Pertge ast te adegna
chel sentimaint?

Nina:
Paregia en drink.

Gion:
(stenda la bratscha,faschond igl botsch) Te am ast mianc salido scu tgi
totga.

Nina:
(zaccada) Fò igl bagn e paregia’m ensatge da bever... (vo davos or)

Gion:
Chegl niro puspe legher... (antscheva a darveir ena clocca schampagn,
varda absentamaintg vers igl isch dalla terrassa, varda puspe sen la
clocca, la metta d’ena vart, peglia en magiol or dalla cumoda, vei, tg’el ò
mianc anc svido aint ensatge, vo puspe per la clocca, sveida en po aint igl
magiol)

Nina:
(vign puspe da davos, peglia igl magiol or da mang a Gion, sagia
curtamaintg) Aaa, chegl fò bagn.

Gion:
Ia savess er, tge tg’am faschess bagn... (vot la piglier ainta bratsch, pero
Nina ontga, ed el stat aint igl veid)

Nina:
(vo ve tigl canape) Igl amprem stòia ma tschantar eneda.

Gion:
(plagn bunaviglia) Chegl è bung, ea, ta tschainta... (la metta en plimatsch
davos igl dies, sa tschainta spert dasper ella, vot la dar en bitsch. Pero
Nina peglia igl madem mument igl magiol se cunter igls lefs, e dat en
bitsch agl magiol)

Nina:
(cugl tung scu ainten en roman) Oo, igl mies tgerign, scu tg’ia sung ma
legrada da chel de.

Sm-PFA 1-1_La bara ainten stgaffa_(sm)


4
Gion:
(cugl madem tung) Ed ia pir, la mia tgerigna. (vo planget pi manevel alla
sia fatscha)

Nina:
Igl è sto sgarschevel sainza tè.

Gion:
Ia sa betg veiver ple sainza tè.

Nina:
Gion...

Gion:
Nina... (vot puspe la dar en bitsch, pero an chel mument sa posa Nina
anavos, ed el croda sur la sia schanuglia)

Nina:
(anc adegna cugl madem tung) Mossa’m, tgi te ist mez nar da me.

Gion:
(sa drezza se, en zichel despero) Chegl viglia gio tott’urela, pero igl am
gartegia betg.

Nina:
Fò’m igl giat.

Gion:
(sa lamantond) Na, betg igl giat! Betg igl giat!

Nina:
Ia va savia, tgi te n'am ast betg gugent.

Gion:
(schamond) Aschi bung... (fò en zichel tscheira) Miaaauu... Miaaauu!

Nina:
(sa drezza se e vign pi manevel a Gion) Oo, Gion.

Gion:
Oo, Nina. (Amprova anc eneda da la dar en bitsch. Pero curt avant, struba
Nina la testa ancunter la terrassa, nervousa)

Nina:
Speragn tg’el am vegia betg persequito.

Gion:
(levet despero) Speragn tg’am gartegia anc d’at dar oz en bitsch.

Nina:
Oo na, igl mies om am mazza, sch’el am vei cò.

Gion:
Nous igl schagn simplamaintg navot.

Nina:
E sch’el am ò persequito cugl auto?

Gion:
Nous igl laschagn simplamaintg betg neir aint. (amprova puspe da la dar
en bitsch)

Nina:
Oo, Gion... (stat an peis chel mument, tgi Gion amprova da dar igl bitsch,
vo tigl isch dalla terrassa, vo davos or)

Gion:
(sa tgappa pigls tgavels, despero) Ia vign anc balurd...

Nina:
(vign puspe da davos) Chel am mazza. U tè. U tots dus. Chegl dependa
gist digl sies temperamaint.

Sm-PFA 1-1_La bara ainten stgaffa_(sm)


5
Gion:
Ia va cartia, tg’el vegia nign temperamaint!

Nina:
(sa tschainta dasper Gion) Ea. Perchegl ans fò’l giu sainza remischung.

Gion:
Ossa betg ta fetta or. Te ast bagn do adatg, u betg?

Nina:
Naturalmaintg, pero chel sentimaint am lascha nign pôss...

Gion:
Tge saia far per tgi chel sentimaint at lascha pôss?

Nina:
Dò’m en bitsch.

Gion:
(schamond) Finalmaintg...(vot la dar en bitsch, an chel mument vign Sonja
Balocca, la vaschigna, da davos. Ella è vistgeida angal levet)

Sonja:
(cuntainta) Hallo, Gion, ast te forsa ena clocca... (vei Nina, stat salda) Tgi
ègl chegl?

Gion:
(stat desperadamaintg an peis) Diavatschaint, tge vot te? Sast betg neir pi
tard?

Sonja:
(git) Disturba oramai...?

Nina:
(anvilgiousa) Gion, danonder vign chella donna schi tottanegna?

Gion:
(quietond) Chegl è angal la mia vaschigna... (dad ot a Sonja) Ed ella vo er
exact schi tottanegna.

Sonja:
Ea, ea, angal nigna prescha. Igl amprem dovra igl schampagn... chegl vot
deir, ossa dovra dus cloccas.

 Nina:
(brut) Chel duvrainsa nusez.

Gion:
(scu Nina) Chel duvrainsa nusez.

Sonja:
(sa tschainta sen la pultrunga) Aa, chegl è interessant.

Nina:
(git) Gion, tge ò chegl da muntar? Chella donna sa deporta, scu sch’ella
fiss cò da tgesa!

Gion:
Ella è cò da tgesa... (dad ot a Sonja) Pero ainten l’abitaziun dasperas! E lò
svaneschas puspe dalunga, u tg’ia dei agl ties om, tgi te...

Sonja:
(stat an peis, desillusiunada) Bung, bung, ia vign, pero schi te vessas da
leir eneda ensatge da me, schi stost supplitgier an schanuglias persiva.

Gion:
(sa lamantond) Sonja, fò igl bagn e lasch’ans sulets. Ia at disturb gio er
betg...

Sonja:
(igl interrompa) Ena clocca schampagn ed ia sung davent.

Sm-PFA 1-1_La bara ainten stgaffa_(sm)


6
Gion:
(schamond) Bung, ena clocca. Pero angal ena clocca. (a Nina) Stgisa’m
en mument, ia turn dalunga. (vo da mang sanester)

Nina:
(stat an peis, vo tot agitada davos or)

Sonja:
Aha, ia va bagn savia, tgi chel om saptga far daple tgi angal fotografar. Tar
me ò’l adegna fatg da schinigia... chegl è pero passo ossa...

(Gion vign cun ena clocca schampagn)

Gion:
(strocla la clocca ainta mang a Sonja) Ed ossa vast or dalla mia
abitaziun...

Sonja:
(igl interrompa, faschond agl botsch) Ma Gion, scu ast savia...

Gion:
(vehement, despero) Stgisa, pero anfignen ossa vaia savia far anc
ansomma navot!

Sonja:
(murmagnond) Pero ia sung perfranc betg la colpa.

Gion:
Naturalmaintg tgi er te ist la colpa... (an chel mument vign Nina da davos)

Nina:
E perchegl gez ossa!

Sonja:
Ea, ea, igl è schon bung! (a Gion) Pero te am duvrarossas puspe...

Gion:
(an prescha) Alloura at cloma. (la stompla ve tigl isch davos)

Sonja:
Pero ia reiv betg. Te stuarossas supplitgier an schanuglias.

Gion:
Ea, ea, ia sa. (la stompla oragiu)

Nina:
(strantg) Gion, ast te ensatge cun chella?

Gion:
Ma na, ia va navot cun chella.

Nina:
Betg dei manzignas, ia sung bagn betg orva.

Gion:
Ia angir, tg’ia vegia navot cun chella. Ed ansomma, pertge am fast
ramproschas? Te ist maridada, betg ia.

Nina:
(rasponda directamaintg) Ea, ea, tgerign, te ast gio raschung... Stgisa,
betg ans tgiplitagn. Oo, Gion...

Gion:
(stenda la bratscha, vo ancunter ad ella) Oo, Nina...

Nina:
(sa struba avant tgi Gion la contanscha, tschertga igl magiol, igl catta sen
la meisigna dasperas) Ia dovr ensatge da bever. Chel sentimaint am
lascha simplamaintg nign pôss.

Sm-PFA 1-1_La bara ainten stgaffa_(sm)


7
Gion:
(sa tgappa pigls tgavels, despero) Vea, alloura giainsa aint igl mies atelier,
alloura saia far ensatge cunter igl ties sentimaint.

Nina:
(strameida) An nom da Dia, betg aint igl atelier! Sch’igl mies om ans trapla
lò, fò’l curt process cun nous.

Gion:
Pero scu duess el ans traplar lò? Nous saragn bagn igl isch.

Nina:
Alloura saia pero betg eir ple sen terrassa a vurdar... (fò ena pôssa,  fetta
bever igl schampagn) Ia stò eir. Ia tign betg or chegl. Mintga mument
pudessigl scalinar... (corra puspe an prescha davos or)

Gion:
(schamond) Chel de vaia ma figuro oter... pi bel...

Nina:
(vign da davos, tot or da sasez) El è cò! Ia va supponia! Ia va bagn savia!
Igl sies auto è parco chigiu davant tgesa. Mintga mument pògl scalinar...
(a Gion) Ossa betg stò anturn uscheia! Tschertga ena vercla, schiglio
ischans pers!

Gion:
(decidia) Ia igl lasch betg neir aint.

Nina:
Battast?! Chel sfratga aint igl isch.

Gion:
Nous igl baricadagn...

Nina:
Chegl è nign impedimaint per el.

Gion:
(ò en’idea) Ena donna!

Nina:
(git) Tge?!

Gion:
Ia dovr ena donna.

Nina:
(Manevla agl bargeir) Per l’amour da Dia, nous stagn curt avant igl neir
mazzos, e chel painsa ad ena donna.

Gion:
Na, te n'am ast betg ancletg. Ia manetg, sch’ia scheia, tg’ia seia marido,
alloura ò’l bagn nign muteiv...

Nina:
El n’at crei betg chegl.

Gion:
Alloura igl preschainta la mia donna.

Nina:
Noua vot te eir schi spert per ena donna?

Gion:
La mia vaschigna...

Nina:
Chella fò betg chegl.

Gion:
Naturalmaintg tg’ella fò chegl.

Sm-PFA 1-1_La bara ainten stgaffa_(sm)


8
Nina:
Alloura stost supplitgier an schanuglias.

Gion:
(er el nervous) Schi stò esser schi la schanuglia sen la...ee ääämm,
alloura la supplitgescha an schanuglias.

(i scaligna)

Nina:
(corra ve e no, nervousa) Chegl è’l! Mareia da Dia, tge fatscha ossa? Ia
stò davent! Igl pi scort ma penda dalunga...

Gion:
(la stompla tigl isch sanester) Vo aint igl atelier. Ia vign bagn da far
gartager. (vo spertamaintg tigl isch davos, cloma da bass) Sonja!

Nina:
(stat segl isch davert sanester, sa lamantond) Ou na, pertge stò chegl gist
capitar a me?

Gion:
Perchegl tgi te ast marido en om brutal.

Nina:
Ou ea, glez è’l...!! Brutal...

Gion:
(starmanto) Tge? Chegl am deist pir ossa?

(Sonja vign da davos. Ella metta a post la sia vistgadeira curiousa ed igls
sies tgavels)

Sonja:
(rei) Am ast clamo, Gion?

Gion:
Te am stost gidar, Sonja.

Sonja:
Tge stòia?

Gion:
Te stost far scu schi te fissas la mia donna...!

Sonja:
(stupeida) Pertge?

Gion:
(mossa sen Nina) Igl sies om è davant igl isch... e chel è fitg brutal...
(i scaligna an en cuntign)

Sonja:
Ed ossa duessa esser la tia donna, per davantar gist puspe vieva?

Gion:
(despero) Na. Te ast da far, scu schi te fissas la mia donna, per betg tg’el
tgappa suspect. Nous schagn, tg’ella seia neida per sa lascher fotografar.
E schi la mia donna è er d’anturn, schi pansaro'l betg...

Sonja:
(dat digl tgea) Chegl tunga bagn (mossa giumez davant ella)
Supplitgescha an schanuglias!

Gion:
(despero) Sonja, betg fò tgutg.... (i scaligna anc eneda, chest’eda an moda
fitg agressiva)

Sm-PFA 1-1_La bara ainten stgaffa_(sm)